title: Kroatian historia

text: Kroatia siirtyi 1309 Unkarin hallitsijaksi nousseen Anjoun sukuun kuuluneen napolilaisen Kaarle Robertin valtaan. Hänen poikansa Ludvig I Suuri yhdisti jälleen Kroatian ja Slavonian sekä valtasi takaisin Bosnian ja Venetsian ottamat alueet. Ludvigin seuraajan aikana syttyi perimyssota, jonka Bosnia ja Venetsia käyttivät hyväkseen. Tuona aikan Dubrovinikista kehittyi eteläisen Kroatian keskus, joka rakensi perustuksen rikkaalle kulttuurille ja merivallan kehittymiselle. Venetsia tiukensi otettaan 1400-luvulla Dalmatiasta ja pystyi hallussa Napeoleonin valtaukseen 1797. Dalmatian rannikko sai tuona aikana huomattavia venetsialaisia vaikutteita, mutta venetsialaiset myös käyttivät aluetta taloudellisesti hyväkseen. Venetsialaiset kauppiaat ostivat sieltä halpoja raaka-aineita, mutta tasavalta ei tuona aikana panostanut tiestöön, kouluihin eikä paikalliseen teollisuuteen.


title: Kroatian historia

text: Osmanit alkoivat 1400-luvun puolivälissä lähestyä Kroatiaa, Bosnian kuningaskunta oli kaatunut 1463. Matias Corvinus pysäytti osmanien etenemisen Kroatian ja Slavonian itärajalle rakennetun linnoitusjärjestelmän ansiosta. Puolustus heikkeni kuitenkin huomattavasti 1493 Krbavan kentän taistelussa, jossa Kroatian aatelisto hävitettiin. Vaikka jäljellejääneet aatelit yhdistyivät taistelemaan osmaneita vastaan, osmanit valtasivat kaupungin toisen jälkeen. Tärkeä läpikulkukaupunki Knin kaatui osmaneille 1521.


title: Kroatian historia

text: Kroatian kruunu siirtyi 1527 Habsburgien monarkialle, kun Unkarin Ludvig II oli kuollut Mohácsin taistelussa. Osmanit kukistivat taistelussa myös unkarilaiset ja alkoivat uhata jo Adrianmeren rannikkoa. Osmanien hyökkäykset aiheuttivat Balkanilla hävitystä, ja he tuhosivat useita kaupunkeja. Habsburgeilla oli Kroatiasta vain pieni alue Zagrebin, Karlovacin ja Varaždinin ympärillä. Habsburgit perustivat osmanien rajalle niin sanotun sotilasrajan, "Vonja krajinan". Sotilasraja oli oma hallinnollinen alueensa, joka liitettiin Kroatiaan vasta 1881. Sitä hallitsi suoraan habsburgien sotaministeriö.


title: Kroatian historia

text: Osmanien sotaonni kääntyi Sisakin taistelussa 1593, jolloin Habsburgit kroaattisotilaiden avustuksella voittivat turkkilaiset. Kroatian aatelisten, varakuninkaan ja parlamentin asema kuitenkin heikkeni entisestään. Osmanien uhan ja maanomistajien vaatimusten takia kroatialaiset talonpoikaisväestö kapinoivat useita kertoja. Kroatian aateliston pettymys Habsburgien valtaan kärjistyi 1671 salaliittoon, jota johtivat Petar Zrinski ja Fran Krsto Frankopan. Habsburgit käyttivät kapinaa hyväkseen ja ottivat sen jälkeen absoluuttisen vallan sekä Kroatiasta että Unkarista.


title: Kroatian historia

text: Kroatia ja Slavonia saatiin kokonaisuudessaan osmaneilta suuressa Turkin sodassa 1683–1699, jolloin myös luotiin Ragusan tasavallan rajat. Osmaneille jäi Bosnia ja Neumin kaupunki Adrianmeren rannikolle. Se myös erotti Venetsian alueet Ragusan tasavallasta. Habsburgit liittivät itseensä osmaneilta ja Venetsian tasavallalta loppuja Kroatian kruunun maita; monet alueet liitettiin joko sotilasrajaan tai erillisiin maakuntiin. Iso osa maasta annettiin saksalaisille tai unkarilaisille ylimyksille tai sotilaallisille merkkihenkilöille.


title: Kroatian historia

text:
Kroaattiaatelisto ei pystynyt vastustamaan Maria Teresian 1700-luvulla aloittamaa saksalaistamista, jota jatkoi myös hänen poikansa Joosef II. Kroaatit kääntyivät unkarilaisten puoleen, jotta he voisivat yhdessä puolustaa oikeuksiaan. Yhteistyö kuitenkin kärsi Unkarin nousevan kansallismielisyyden takia.
Habsburgien tuettua Ranskan kuningaskunnan palauttamista Napoleon I hyökkäsi 1796 Italiaan. Napoleon valtasi Venetsian 1797 ja suostui tämän jälkeen Campo Formion rauhassa liittämään Dalmatian Itävaltaan. Kroatialaiset toivoivat, että Dalmatia ja Slavonia yhdistettäisiin, mutta Habsburgit pitivät ne erillisinä hallintoalueina. Itävallan valtakausi Dalmatiassa kesti vain vuoteen 1805, jolloin Napoleon voitti Itävallan ja Preussin joukot Austerlitzin taistelussa. Dalmatia luovutettiin tämän jälkeen Ranskalle, jonka joukoille myös Ragusa pian antantui. Napoleon nimesi vallatetut alueet Illyrian provinssiksi. Ranskalainen hallinto oli epäsuosittu, vaikka aluetta kehitettiin tuona aikana voimakkaasti. Napoleonin valtakunnan kaaduttua epäonnistuneen Venäjän-sotaretken jälkeen Wienin kongressissa tunnustettiin Dalmatian asema osana Itävaltaa. Loppuosa Kroatiasta siirrettiin Itävallan keisarikuntaan kuuluneesen Unkariin.


title: Kroatian historia

text: Kun unkarista tehtiin sekä Unkarin että Kroatian virallinen kieli, Kroatian vastustuksesta muodostui 1830- ja 1840-lukujen illyrismi. Illyristit halusivat yhdistää kaikki eteläslaavit yhteisen kirjakielen alle. He eivät kuitenkaan onnituneet kääntämään muita eteläslaaveja puolelleen, mutta he yhtenäistivät kroaatit kielellisesti ja hallinnollisesti samaan kansallisliikkeeseen.


title: Kroatian historia

text: Euroopan hullun vuoden ja unkarilaisten kansallismielisyyden uhkaamana ja toisaalta kansallisen autonomian toivomana varakuninkaan ja illyristi Josip Jelačićin johdolla kroaatit liittoituivat itävaltalaisten kanssa unkarilaisia vastaan. Kroaatit eivät kuitenkaan saaneet autonomiaa Itävallan keisarikunnassa, vaan joutuivat kokemaan saman saksalaistamisen kuin unkarilaiset.


title: Kroatian historia

text: Itävallan ja Unkarin välillä 1867 solmittu kompromissi liitti Istrian ja Dalmatian Itävaltaan ja muun osan Kroatiasta Unkariin uuden Itävalta-Unkarin kaksoismonarkian sisällä. Kroatia ja Unkari solmivat tämän jälkeen oman kompromissinsa, joka takasi Kroatialle autonomian, mutta Kroatian maat jäivät kaksoismonarkiassa eri valtion sisälle. Tämä rohkaisi Ante Starčevićin johtaman Stranka prava -puolueen perustamiseen. Se kannatti Kroatian valtiollisia oikeuksia ja haaveili itsenäisestä Suur-Kroatiasta. Illyrismin idea eli samaan aikaan 1860-luvulla jugoslavismina piispa Josip Juraj Strossmayerin tukemana.


title: Kroatian historia

text:
Strossmayer tuki Serbian itsenäisyystaistelua, mutta kannatti itsenäisen valtion sijaan yhtenäistä Jugoslaviaa osana Itävalta-Unkaria. Starčević oli puolestaan serbivastainen ja haaveili itsenäisestä Kroatiasta. Samaan aikaan ortodoksikirkko rohkaisi serbejä muodostamaan uskontonsa ympärille kansallisidentiteetin. Kroatian ortodoksit olivat identifioineet aiemmin itsensä moniin eri ryhmiin, mutta Starčevićin hyökkäysten ansiosta Kroatian sisällä alkoi voimistua myös serbien ortodoksinen identiteetti.
Ensimmäisen maailmansodan sytyttyä kroatialaiset pelkäsivät joutuvansa jälleen suurempien valtioiden pelinappulaksi. Kroatialainen Jugoslavia-komitea-niminen delegaatti suostutteli serbihallinnon perustamaan monarkian, joka johtaisi molempia valtioita. Sota itsessään ei suoraan koskettanut Kroatiaa taisteluiden muodossa, mutta suuria joukkoja kroatialaisia sotilaita osallistui sotaan Itävalta-Unkarin riveissä. Balkanin taisteluissa, itärintamalla ja Italian rintamalla kuoli arviolta 137 000 kroatialaista.


title: Kroatian historia

text:
Maailmansodan jälkeen Italia liitti pian itseensä Pulan, Rijekan ja Zadarin. Jugoslavia-komiteasta tuli Sloveenien, kroaattien ja serbien kansalliskokous, joka pian neuvotteli uuden Serbien, kroaattien ja sloveenien kuningaskunta perustamisesta. Aiemmin itsenäinen Montenegron kuningaskunta liitettiin myös uuteen kuningaskuntaan. Se perustettiin 1918, vaikka kroaattipoliitikot kannattivatkin liittovaltiomallia.
Jugoslavia ajautui heti sisäisiin kriiseihin, sillä kroaatit tunsivat jääneen alistettuun asemaan. Valuuttauudistukset hyödynsivät erityisesti serbejä, Istria, Zadar ja monet saaret luovutettiin Italialle ja valta keskittyi Belgradiin, jonka parlamentissa kroatialaiset olivat aliedustettuina. Uuden hallituksen vastaista oppositiota johti Stjepan Radić, joka kannatti liittovaltiota. Hänet salamurhattiin 1928 parlamenttirakennuksessa.


title: Kroatian historia

text: Kuningas Aleksanteri I pyrki 1929 kaatamaan etniset jaot ja luomaan Jugoslaviaksi nimetystä valtiosta ylikansallista isänmaata. Jugoslavian hallinnolliset alueet uudistettiin, ja esimerkiksi historiallinen Kroatia jaettiin useaan uuteen provinssin, joita kutsuttiin jokien ja muiden luonnonmuotojen mukaan.


title: Kroatian historia

text: Vain päivä sen jälkeen, kun Aleksanteri oli julistanut kuninkaallisen diktatuurin, Bosnian kroaatti Ante Pavelić perusti ustaša-nimisen separitistiryhmän. Se sai inspiraationsa Benito Mussolinilta, ja sen tavoitteena oli itsenäisen valtion perustaminen. Italiassa Pavelić perusti harjoitteluleirejä Mussolinin avustuksella. Ustaša salamurhasi makedonialaisten avustuksella kuningas Aleksanterin Marseillessa 1934. Italia vastasi tähän lopettamalla harjoitusleirin ja vangitsemalla Pavelić sekä monet hänen seuraajistaan. Sijaishallitsijaksi noussut Paul teki joitain myönnyksiä sisäpolitiikassa. Hänen aloitteesta Jugoslavian hallituksen presidentin Dragiša Cvetkovićin ja Kroatian poliittisen johtajan Vladko Mačekin välillä päästiin sopimukseen, jonka myötä kuningaskunnan sisälle perustettiin 1939 autonominen Kroatian Banovina. Se ei kuitenkaan ollut olemassa kuin toisen maailmansodan alkuun asti.


title: Kroatian historia

text: Akselivallat valtasivat Jugoslavian 1941. Saksalaiset käyttivät valtaamisessa hyväkseen kroatialaisten tyytymättömyyttä ja esiintyivät vapauttajina. Saksalaisten ja italialaisten suojeluksessa Pavelićin johtama ustaša julisti Itsenäisen Kroatian valtio, johon kuului myös Bosnia ja Hertsegovina. Ustaša hallitsi Kroatiaa julmasti ja vainosi serbejä, juutalaisia, mustalaisia ja antifasistisia kroaatteja. Ryhmittymä suunnitteli Kroatian serbivähemmistön tuhoamista käännyttämällä heitä ortodoksisuudesta katolisuuteen, karkottamalla ja tappamalla. Ustašan verilöylyissä ja Jasenovacin keskitysleirillä kuoli kaikkiaan noin 350 000-450 000 ihmistä. Ustaša lähetti myös vuosien 1941–1945 aikana valtaosan maan juutalaisista keskitysleireille.


title: Kroatian historia

text: Kroatian serbien ustašan vastainen toiminta alkoi melkein heti, mutta kroatialaisen Josip Broz Titon johtamat kommunistipartisaanit onnistuivat kunnolliseen vastarintaan. Kroatian serbit liittyivät pian partisaneihin. Vuoteen 1944 mennessä partisaanit olivat vapauttaneet suurimman osan Kroatiasta. Sodan lopulla monet ustašan lähellä olleet tahot pyrkivät pakenemaan liittoutuneiden mukana pohjoiseen. Brittiupseerit eivät kuitenkaan hyväksyneet antautumista ja palauttivat heidät partisaaneille, jotka ryhtyivät ankariin kostotoimenpiteisiin. Kymmeniätuhansia ihmisiä kuoli pakkomarsseilla ja tuhoamisleireillä.


title: Kroatian historia

text: Sodan jälkeen Kroatiasta tuli osa uutta Jugoslavian liittotasavaltaa, jonka Tito pyrki luomaan valtioksi, jossa yksikään etninen ryhmä ei hallitsisi koko poliitiikkaa. Jugoslavia muodostui kuudesta tasavallasta, joita hallittiin tiukkaotteisena liittovaltiona. Sodan jälkeen siihen oli liitetty Dalmatia ja suurin osa Istriasta, vaikka Tito ei ollut saanutkaan italialaisilta haluamaansa Triesten kaupunkia. Jugoslavia oli kommunistisen puolueen keskushallinnossa, ja esimerkiksi kroatiassa vuonna 1948 puolueesta puhdistettiin monia Kroatian kansallisia etuja ajaneita poliitikoita.


title: Kroatian historia

text: Valta keskittyi Belgradiin, ja 1960-luvun aikana tilanne alkoi entisestään monimutkaistua, kun liittovaltion rikkaimmat osat Slovenia ja Kroatia olivat tyytymättömiä siihen, että niiden varat siirtyivät köyhempiin Kosovoon ja Bosniaan. Kroatiassa oltiin erityisen pettyneitä Adrianmeren rannikon matkailutulojen karkaamiseen pois maasta. Pettymystä lisäsi myös Kroatian serbien yliedustus hallituksessa, asevoimissa ja poliisissa.


title: Kroatian historia

text: Jugoslavian hallitus aloitti 1960-luvun alussa poliittisen liberalisoitumisen ja desentralisaation. Kroatiassa uudistukset johtivat 1969–1971 niin kutsuttuun Kroatian kevääseen, jonka aikana maassa nähtiin kulttuurista ja kansallista uudistusta. Sitä edisti erityisesti Matica hrvatska -järjestön toimet. Kroatialaiset ajoivat laajempaa taloudellista autonomiaa ja perustuslaillista uudistusta. Tito puuttui kuitenkin tilanteeseen ja varoitti sisällissodan uhasta. Seuranneissa puhdistuksissa ja oikeudenkäynnissä kroatialaiset poliitkot ja intellektuellit menettivät asemiansa. Serbit katsoivat uudistusliikkeen uutena ustašana, ja vangitut syyttivät serbejä Kroatian ongelmista.


title: Kroatian historia

text: Titon kuoltua toukokuussa 1980 Jugoslavia jäi sekavaan tilaan. Talous oli erittäin heikoilla kantamilla, eikä tasavaltojen välillä ollut Titon tasapainoittavaa otetta. Samaan aikaan Jugoslavian etnisten ryhmittymien välinen epäluottamus ja Slobodan Miloševićin johtamien serbien kansallistunne kasvoivat.


title: Kroatian historia

text: Slovenian ja Kroatian kommunistit sopivat vuonna 1989 monipuoluevaaleista. Franjo Tuđmanin oikeistokansallinen Kroatian demokraattinen liitto voitti Kroatian vuoden 1990 vaalit. Kroatian uusi perustuslaki hyväksyttiin 22. joulukuuta 1990, mutta se epäonnistui vähemmistöjen oikeuksien takaamisessa. Tämän jälkeen monet serbit ulostettiin Kroatian julkisen hallinnon tehtävistä. Serbien pelkoja nostivat Belgradista tulleet syytökset Kroatian paluusta toisen maailmansodan aikaiseen fasismiin ja serbien vastaiseen väkivaltaan.


title: Kroatian historia

text: Kroatia julistautui itsenäiseksi 25. kesäkuuta 1991, jolloin myös serbien asuttama Krajinan serbitasavalta julistautui itsenäiseksi. Sitä seurasi nopeasti aseellisia yhteenottoja serbialueilla. Se tapahtui samaan aikaan kuin Jugoslavian kansanarmeijan vetäytyi hätäisesti Sloveniasta. Armeija kääntyi vastustamaan Kroatian itsenäistymistä ja tukemaan puolisotilaallisia serbijoukkoja. Kun Kroatia oli sulkenut kaikki liittovaltion instituutiot, Jugoslavian asevoimat saartoivat Adrianmeren rannikon ja käynnistävät Vukovarin piirityksen. Noin neljäsosa Kroatiasta oli jäänyt kesän 1991 aikana Jugoslavian armeijan ja puolisotilaallisten joukkojen hallintaan. Liittovaltion armeija ja montenegrolaiset sotilaat hyökkäsivät Dubrovnikiin vuoden 1991 lopulla. Vukovarin kaupunki kaatui pian tämän jälkeen yhdessä sodan verisimmissä tapahtumissa.


title: Kroatian historia

text: YK:n välittämä aselepo alkoi 3. tammikuuta 1992, jolloin liittovaltion armeija vetäytyi omiin tukikohtiinsa. Euroopan unioni ja Yhdysvallat tunnustivat Kroatian itsenäisyyden vuoden alkupuolella. YK:n rauhansuunnitelman päämääränä oli laskea serbien puolisotilaalliset joukot aseista. Tilanne kuitenkin jäätyi, kunnes Kroatian armeija aloitti tammikuussa 1993 yllättäen offensiivin Krajinan eteläosissa. Krajinan serbit ilmoittivat kesäkuussa 1993, etteivät koskaan liittyisi Kroatiaan ja aloittivat pian tämän jälkeen kroaattien häätämisen. Krajinaan jäi vain noin 900 kroaattia alkuperäisestä noin 44 000:sta.


title: Kroatian historia

text:
Kroatia liittyi myös Bosnian sotaan, jossa Jugoslavian armeija ja serbimilitantit käyttivät samaa taktikkaa kuin Kroatiassa. Bosnian kroaatit ja muslimit olivat alkujaan liittoutuneet yhteisen vihollisen alla, mutta pian he alkoivat sotia myös toisiaan vastaan. Bosnian kroaatit saivat tukea Zagrebista ja olivat vastuussa monista sotarikkomuksista.
Kroatian armeija ja poliisi tunkeutui 1. toukokuuta 1995 Slavonian länsiosiin ja ottivat sen haltuunsa muutamassa päivässä. Krajinan serbit vastasivat Zagrebin pommittamisella. Kun Kroatian armeija otti Slavonian entistä tiukemmin haltuunsa, noin 15 000 serbiä pakeni maasta, vaikka Kroatian hallitus vakuutti heidän olevan turvassa. Belgradista ei tapahtumiin vastattu, joten Kroatiassa oletettiin, että Krajinan serbit olivat menettäneet tukensa. Kroatialaiset käynnistivät 4. elokuuta hyökkäyksen alueen pääkaupunkiin Kniniin. Seurauksena serbiarmeija ja noin 150 000 siviiliä pakeni Bosnian pohjoisosiin ja alue joutui usean kuukauden sekasortoon, jonka aikana monet serbikylät poltettiin ja ryöstettiin. Daytonin rauhansopimus solmittiin joulukuusa 1995, mutta siinä ei päästy selkeään yhteisymmärrykseen loppujenkin serbien vetäytymisestä Kroatiasta. Jugoslavian presidentti Slobodan Milošević suostui 1996 luopumaan vaatimuksista itäisessä Slavoniassa. Kroatia sai täyden vallan itäisessä Slavoniassa 1998 ja koko alueestaan 2002, kun viimeisetkin YK-joukot lähtivät Prelavkan niemimaalta.


title: Kroatian historia

text:
Tuđman kuoli joulukuussa 1999, ja hänen seuraajakseen valittiin Stjepan Mesić, joka oli luvannut viedä maansa nopeasti Natoon ja Euroopan unioniin. Kroatiassa kärsittiin kuitenkin edelleen taloudellisesta ja poliittisesta jakolinjoista, joita kiristi yhteistyö Jugoslavia-tuomioistuimen (ICTY) kanssa. Tuomioistuimessa syytettiin monia kroatialaiskenraaleja, joita maassa pidettiin sotasankareina.
Kroatiasta tuli 2004 EU-ehdokasvaltio, mutta sen jäsenyysneuvotteluita siirrettiin vuoteen 2005, kun ICTY esitti huolensa maan haluttomuudesta tuomita sotarikollisiaan. EU:n virkamiehet epäilivät myös Kroatian korruption vastaisen taistelun tehokkuutta. Kroatiassa vuoden 2006 aikana kuitenkin pidätettiin useita sotarikosepäiltyjä ja aloitettiin vahva korruption vastainen ohjelma. Samaan aikaan maan talous kasvoi voimakkaasti matkailualan kehittymisen ansiosta.


title: Kroatian historia

text: Kroatiasta tuli virallisesti Nato-maa 1. huhtikuuta 2009. EU:hun jo kuulunut naapurimaa Slovenia ilmoitti kuitenkin estävänsä Kroatian liittymisen EU:hun. Sloveniasta ilmoitettiin, että maiden väliset rajaepäselvyydet pitää ratkaista ensin. Kiista koski merirajaa Piraninlahdella. Samaan aikaan maailmanlaajuinen talouskriisi kosketti voimakkaasti Kroatiaa, jonka bruttokansantuote laski vuoden 2009 aikana kuusi prosenttia.


title: Kroatian historia

text: EU-jäsenyyskeskustelut saatiin päätökseen kesäkuussa 2011. Tammikuussa 2012 järjestetyssä kansanäänesyksessä kaksikolmasosaa äänestäjistä hyväksyivät liittymisen EU:hun, mutta äänestysprosentti oli vain 43,6. Kroatiasta tuli virallisesti EU-jäsenmaa 1. heinäkuuta 2013.


title: Tomas Northug

text: Tomas Northug (s. 19. huhtikuuta 1990) on norjalainen uransa lopettanut maastohiihtäjä. Hän edusti seuratasolla Strindheim IL:ää. Hänen veljensä on hiihdon olympiavoittaja Petter Northug. Myös toinen veli Even Northug tunnetaan hiihtäjänä.


title: Tomas Northug

text: Northug on saavuttanut nuorten MM-kilpailuissa kaksi kultamitalia ja yhden pronssimitalin. Kultamitalit tulivat Hinterzartenissa vuonna 2010, kun hän voitti sprintin ja oli mukana Norjan kultaa voittaneessa viestijoukkueessa. Vuoden 2009 kisoissa hän sai pronssia viestistä. Falunin MM-kilpailuissa 2015 hän oli perinteisen hiihtotavan sprintissä kuudes.


title: Tomas Northug

text: Maastohiihdon maailmancupissa Northug kilpaili ensimmäisen kerran Drammenin sprintissä maaliskuussa 2010. Kilpailussa hän sijoittui 30:nneksi. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan kymmenes. Ensimmäisen palkintosijansa hän saavutti voittaessaan Otepään perinteisen hiihtotavan sprintin tammikuussa 2015.


title: Tomas Northug

text: Northug lopetti uransa keväällä 2017.


title: Sinappihappo

text: Sinappihappo on luonnossa, mm. sinapin siemenissä esiintyvä orgaaninen happo.


title: Hokota

text: Hokota () on kaupunki Ibarakin prefektuurissa Japanissa. Kaupungissa on 50 434 asukasta (2015) ja sen pinta-ala on 208,18 neliökilometriä. Kaupunki sijaitsee prefektuurin keskiosassa Tyynen valtameren rannalla.


title: Hokota

text: Kaupunkia palvelee Kashima rinkai -rautateiden Ōarai–Kashima-linja.


title: Inashiki

text: Inashiki () on kaupunki Ibarakin prefektuurissa Japanissa. Kaupungissa on 43 030 asukasta (2015) ja sen pinta-ala on 205,78 neliökilometriä. Kaupunki sijaitsee sisämaassa prefektuurin eteläosassa Kasumigaura-järven eteläpuolella. Se rajautuu etelässä Chiban prefektuuriin.


title: D (albumi)

text:
D on suomalaisen laulajan Dannyn vuonna 1971 julkaistu studioalbumi.
Levyn kaikki laulut ovat käännöskappaleita.


title: D (albumi)

text:
A-puoli
B-puoli


title: Ishioka

text: Ishioka () on kaupunki Ibarakin prefektuurissa Japanissa. Kaupungissa on 77 499 asukasta (2015) ja sen pinta-ala on 215,62 neliökilometriä. Kaupunki sijaitsee sisämaassa prefektuurin keskiosassa Kasumigaura-järven pohjoispuolella.


title: Ishioka

text: Kaupunkia palvelee JR Eastin Jōban-linja.


title: Ammoniumvetysulfaatti

text: Ammoniumvetysulfaatti eli ammoniumbisulfaatti (NHHSO) on ammonium- ja vetysulfaatti-ionien muodostama epäorgaaninen ioniyhdiste. Ainetta käytetään eräissä hiustenmuotoilutuotteissa ja katalyyttinä.


title: Ammoniumvetysulfaatti

text: Ammoniumsulfaattia muodostuu ammoniakin ja rikkihapon välisellä reaktiolla, kun ammoniakkia on alimäärin.


title: Ammoniumvetysulfaatti

text: Ammoniumvetysulfaattia muodostuu myös puhdistettaessa teollisuuden savukaasuista rikkitrioksidia ja typen oksideita. Muodostuva ammoniumvetysulfaatti voi haitata katalyyttien toimintaa. Yhdistettä syntyy myös valmistettaessa metyylimetakrylaattia perinteisillä prosesseilla. Tällöin muodostunut ammoniumvetysulfaatti muutetaan yleensä rikkihapoksi ja uudelleen käytettäväksi.


title: Shake It Up

text: Shake It Up on Disney Channelilla esitettävä tilannekomediasarja. Se kertoo kahdesta 13-vuotiaasta tytöstä, Rockysta (Zendaya Coleman) ja Cecestä (Bella Thorne), jotka ovat parhaita ystävyksiä sekä lahjakkaita tanssijoita. He pääsevät mukaan televisio-ohjelmaan nimeltä "Shake It Up, Chicago!", jossa he tanssivat joka lauantai. Sarjan tunnusmusiikin laulaa Selena Gomez yhdessä yhtyeensä The Scenen kanssa. Sarjassa ovat vierailleet mm. näyttelijät Mia Talerico, Maggie Wheeler, Bridgit Mendler ja Leigh-Allyn Baker.


title: Shake It Up

text: Cecelia "CeCe" Jones: CeCe on sisukas ja impulsiivinen indie-tyttö. Hän pukeutuu omaperäisesti. Hän on luonteeltaan kiivas, itsepäinen ja kilpailuhenkinen, eikä hän suhtaudu suopeasti auktoriteetteihin. CeCe on luonnollinen johtaja ja välillä itsekeskeinenkin, mutta toisinaan myös epävarma. Hän on tanssinut koko ikänsä ja haluaisi siitä itselleen ammatin.


title: Shake It Up

text: Raquel "Rocky" Blue: Rocky on CeCen paras ystävä. Hänen tyylinsä on tyttömäinen. Rocky on älykäs, hauska ja herkkä, osoittaa tunteensa avoimesti eikä voi hyväksyä jos joku ei pidä hänestä. Hän on myös ajattelija, joka saa koulussa pelkkiä kiitettäviä, kun CeCe saa hädin tuskin tyydyttäviä. Rocky on ahkera ylisuoriutuja ja erittäin kiinnostunut pojista. Hän on CeCen kanssa sarjan päähenkilö.


title: Shake It Up

text: Deuce Martinez: Deuce on siisti tyyppi, jolla on yhteyksiä. Hän on Rockyn ja CeCen katuviisas kaveri, joka uskottelee tietävänsä kaiken. Hänellä on sisäpiirin suhteita. Häneltä siis kannattaa kysyä, jos tarvitsee liput konserttiin. Deucella on myös tyttöystävä Dina (Ainsley Bailey).


title: Shake It Up

text: Flynn Jones: CeCen pikkuveli Flynn voi näyttää söpöltä, mutta hän on myös viisas ikäisekseen, osaa kääntää tilanteen kuin tilanteen edukseen ja rakastaa pekonia, videopelejä ja isosiskonsa hermojen koettelemista.


title: Shake It Up

text: Ty Blue: Rockyn isoveli Ty on siisti, muodikas ja sarkastinen. Hän on sulavaliikkeinen tanssiessaan ja vielä sulavampi naisten seurassa... tai niin hän ainakin kuvittelee.


title: Shake It Up

text:
Gunther & Tinka: Gunther ja Tinka Hessenheffer ovat kaksoset ja alun perin kotoisin pienestä vuoristomaasta (Heidän äitinsä olisi ollut seuraava hallitsija, ellei olisi nainut heidän isäänsä), jonka nimeä on mahdoton ääntää. He puhuvat voimakkaalla korostuksella ja tykkäävät pitää kimaltavia vaatteita, joten he eivät todellakaan sulaudu joukkoon. He ovat Rockyn ja CeCen "ystävä-vihollisia" Shake It Up, Chicago! -ohjelmassa ja koulussa."Shake It Up" vieraili sarjan "Onnea matkaan, Charlie!"
toisella kaudella.


title: Vuolijoki (kylä)

text: Vuolijoki on Kajaanin kaupungissa sijaitseva kylä ja taajama Vuolijoen suuralueella. Taajama oli aiemmin vuoden 2006 lopussa lakkautetun Vuolijoen kunnan kuntakeskus ja kirkonkylä. Taajama sijaitsee noin 45 kilometriä Kajaanin keskustasta länteen.


title: Vuolijoki (kylä)

text: Taajamassa sijaitsee muun muassa vuonna 1906 valmistunut harmaakivinen Vuolijoen kirkko, joka on Kainuun ainoa kivikirkko.


title: Vuolijoki (kylä)

text: Kylän tärkein tieyhteys on seututie 879.


title: Vuolijoki (täsmennyssivu)

text: Vuolijoki voi tarkoittaa seuraavia:


title: 33 Polyhymnia

text: 33 Polyhymnia on päävyöhykkeen asteroidi. Sen löysi Jean Chacornac 28. lokakuuta 1854. Asteroidi nimettiin Polyhymnian, kreikkalaisen mytologian pyhän laulun ja kaunopuheisuuden muusan, mukaan.


title: Astypalaia (mytologia)

text: Astypalaia () oli kreikkalaisessa mytologiassa Foiniksin ja Perimeden tytär ja Europen sisar. Hän synnytti kaksi poikaa suhteesta Poseidonin kanssa: Ankaioksen, josta tuli Sámoksen kuningas ja Eyropyloksen, josta tuli Kosin kuningas.


title: Astypalaia (mytologia)

text: Astypálaian saaren uskotaan nimetyn hänen mukaansa.


title: 34 Circe

text: 34 Circe on suuri, mutta hyvin tumma päävyöhykkeen asteroidi. Sen löysi Jean Chacornac 6. huhtikuuta 1855. Asteroidi nimettiin Kirken, kreikkalaisen mytologian hahmon, mukaan.


title: 36 Atalante

text: 36 Atalante on melko suuri, mutta hyvin tumma päävyöhykkeen asteroidi. Sen löysi Hermann Goldschmidt 5. lokakuuta 1855. Asteroidi nimettiin Atalanten, kreikkalaisen mytologian hahmon, mukaan.


title: 38 Leda

text: 38 Leda on suuri, mutta hyvin tumma päävyöhykkeen asteroidi. Sen löysi Jean Chacornac 12. tammikuuta 1856. Asteroidi nimettiin Ledan, kreikkalaisen mytologian hahmon, mukaan.


title: Tummaluppo

text: Tummaluppo eli mustaluppo ("Bryoria fuscescens") on jäkälä, joka kasvaa puiden oksilla roikkuvana. Sen leväosakas on viherlevä ("Trebouxia").


title: Tummaluppo

text: Tummaluppo on yleinen koko Suomessa.


title: Tummaluppo

text: Tummaluppo on poroille talviaikaan tärkeää ravintoa.


title: Un kolmio

text: Un kolmio on teoria ja sitä kuvaava kaavio, joka osoittaa eräiden kaalien sukuun ("Brassica") kuuluvien kasvilajien keskenäiset sukulaisuussuhteet. Teorian mukaan kolme tähän sukuun kuuluvaa lajia on risteytynyt keskenään siten, että niiden genomit ovat yhdistyneet, ja tällöin risteytymisten tuloksena on syntynyt kolme uutta lajia, joista kullakin on säilynyt alkuperäisten kantalajien genomit kokonaisuudessaan. Teoria esitettiin alun perin näiden lajien kromosomien tutkimuksen perusteella, mutta myöhemmin sen ovat vahvistaneet myös DNA- ja proteiinitutkimukset.


title: Un kolmio

text: Teorian esitti ensimmäisenä korealainen, Japanissa työskennellyt kasvitieteilijä Nagaharu U (alkuperäiseltä nimeltään Woo Jang-choon). Hän risteytti keskenään suvun diploidisia ja tetraploidisia lajeja ja totesi, että lajien kromosomistojen pariutuessa syntyi triploidisia muotoja.


title: Un kolmio

text: "Brassica"-sukuun kuuluu tärkeitä vihannes-, juures- ja öljykasveja. Niiden keskenäiset sukulaisuussuhteet ilmenevät oheisesta kaaviosta, jossa kantalajien genomeja on merkitty kirjaimilla AA, BB ja CC. Näiden jäljessä oleva numero osoittaa lajin kromosomien lukumäärän siitepölyhiukkasessa tai munasolussa; kasvien muissa soluissa kromosomeja on kaksinkertainen määrä. Esimerkiksi peltokaalilla ("Brassica rapa") on 20 kromosomia, paitsi munasoluissa ja siitepölyhiukkasissa 10, minkä vuoksi sille käytetään merkintää A - n=10 (tai AA 2n=20).


title: Un kolmio

text: Kolme kantalajia ovat:Kaikki nämä tunnetaan myös luonnonvaraisina kantamuotoina, ja ne on jo tuhansia vuosia sitten otettu viljelykseen. Mutta koska ne ovat toisilleen lähisukuisia, ne ovat aikoinaan voineet myös risteytyä keskenään, minkä nykyajan kasvinjalostajat ovat myös pystyneet keinotekoisesti saamaan aikaan. Täten syntyneet lajit ovat allotetraploidisia, sillä niillä on säilynyt kantalajien kromosomistot kokonaisuudessaan. Risteytymisestä syntyneet lajit ovat:


title: 39 Laetitia

text: 39 Laetitia on kirkas päävyöhykkeen asteroidi. Sen löysi Jean Chacornac 8. helmikuuta 1856. Asteroidi nimettiin roomalaisen mytologian hahmon mukaan. 21. maaliskuuta 1998 tehtiin havaintoja asteroidin aiheuttamasta tähdenpeitosta.


title: Kevin McHale (näyttelijä)

text: Kevin Michael McHale (s. 14. kesäkuuta 1988 Plano, Texas, Yhdysvallat) on yhdysvaltalainen näyttelijä, laulaja ja tanssija.


title: Kevin McHale (näyttelijä)

text: Kevin McHale on kotoisin Planosta, Texasista. Hän muutti Los Angelesiin luodakseen uraa näyttelijänä ja tanssijana. McHale sai ensimmäisen televisioroolinsa sarjasta "All That" vuonna 2005. Tämän jälkeen hän vieraili televisiosarjoissa "Konttori", "Zoey 101" ja "True Blood". Hän on esittänyt Artie Abramsia musikaalisarjassa "Glee" vuodesta 2009. McHalen "Gleen" roolihenkilö Artie käyttää pyörätuolia, mutta McHale itse on toiminut tosielämässä tanssijana.McHale esiintyi Katy Perryn Last Friday Night (T.G.I.F.) musiikkivideolla


title: Kevin McHale (näyttelijä)

text: McHale kuului aikaisemmin R&B -yhtyeeseen NLT. Yhtye hajosi vuonna 2009.


title: 43 Ariadne

text: 43 Ariadne on melko suuri ja kirkas päävyöhykkeen asteroidi. Sen löysi Norman Robert Pogson 15. huhtikuuta 1857. Asteroidi nimettiin Ariadnen, kreikkalaisen mytologian hahmon, mukaan. Asteroidi on kallistunut lähes 105° asteen kulmaan.


title: Endoteliini

text: Endoteliinit ovat verisuonten endoteelisolujen tuottamia peptidihormoneja, jotka aiheuttavat verisuonten sileiden lihassyiden supistumista. Endoteliinit osallistuvat niin verenkierron paikalliseen säätelyyn (autoregulaatio eli itsesäätely).


title: Statue

text: Statue voi tarkoittaa ainakin seuraavia:


title: Kokalos

text: Kokalos () oli kreikkalaisessa mytologiassa sisilialaisen Kamikoksen kuningas. Hän otti vastaan kuningas Minosta pakenevan Daidaloksen sen jälkeen kun tämä saapui lentäen Sisiliaan menetettyään matkalla poikansa Ikaroksen.


title: Kokalos

text: Minos etsi Daidalosta jokaisesta maasta mukanaan kierresimpukan kuori luvaten suuren palkkion sille, joka pystyy vetämään langan simpukan läpi. Hän saapui Kamikoksen hoviin, jossa Kokalos otti haasteen vastaan lupautuen suorittamaan tehtävän. Kokalos antoi simpukan Daidalokselle, joka kiinnitti langan muurahaiseen ja antoi sen kulkea simpukan läpi. Kun Minos sai kuulla tehtävän ratkaistuksi, hän ymmärsi Daidaloksen olevan ratkaisun takana ja vaati Kokalosta luovuttamaan tämän itselleen. Kokalos suostui tähän, mutta antoi surmata Minoksen kiehuvalla vedellä tämän ollessa kylvyssä ennen luovutusta.


title: Ringel

text: Ringel on muun muassa seuraavien henkilöiden sukunimi:


title: Keon Daniel

text: Keon Kelly Daniel (s. 16. tammikuuta 1987 Lambeau, Trinidad ja Tobago) on trinidadtobagolainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.


title: Keon Daniel

text: Daniel aloitti uransa TT Pro Leaguen United Petrotrinissa, jonka kanssa hän teki ammattilaissopimuksen elokuussa 2006. Kaudeksi 2009 hän siirtyi Caledonia AIA:han. Kotimaassaan pelatessaan hän kävi myös englantilaisten Manchester Unitedin ja West Ham Unitedin testissä.


title: Keon Daniel

text: Danielin ensimmäinen seurajoukkue Trinidad ja Tobagon ulkopuolella oli Puerto Rico Islanders kaudella 2010. Joukkue osallistui väliaikaiseen USSF Division 2 Professional Leagueen, jonka mestaruuden se voitti. Daniel pelasi runkosarjassa 16 ottelussa, joissa hän teki kaksi maalia.


title: Keon Daniel

text: Kaudeksi 2011 Daniel siirtyi sarjatasoa ylemmäs Major League Soccerin Philadelphia Unioniin. Hän debytoi MLS:ssä 2. huhtikuuta 2011 ottelussa Los Angeles Galaxyä vastaan.


title: Keon Daniel

text: Daniel sai ensimmäisen kutsunsa Trinidad ja Tobagon maajoukkueeseen vuonna 2007 ja kuului joukkueeseen saman vuoden CONCACAF Gold Cupissa. Maajoukkuedebyyttinsä hän teki 29. tammikuuta 2008 ystävyysottelussa Guyanaa vastaan. Hän oli neljällä maalillaan Trinidad ja Tobagon paras maalintekijä vuoden 2010 MM-kilpailuiden karsinnoissa.


title: Energia Kuwaitissa

text: Energia Kuwaitissa kuvaa Kuwaitin energian ja sähkön tuotantoa ja kulututusta. Kuwaitin vuoden 2008 energian vienti oli 1 452 TWh.


title: Energia Kuwaitissa

text: Kuwait on öljyntuottajamaa ja OPECin jäsen.


title: Energia Tanskassa

text: Energia Tanskassa kuvaa Tanskan energian ja sähkön tuotantoa ja kulututusta. Tanska on investoinut uusiutuvan energian tutkimukseen ja käyttöönottoon saavuttaakseen energiaomavaraisuuden ja korvatakseen fossiilista energiaa. Tanska oli vuosina 2004-2008 energian nettoviejä. Tanskassa ei ole ydinvoimaa. Tanska on tuulivoiman pioneeri. Tanskan hiilidioksidipäästöt vuonna 2008 asukasta kohti olivat 81 % Suomeen verrattuna (Tanska 48 Mt, Suomi 57 Mt).


title: Trump International Hotel and Tower

text: Trump International Hotel and Tower voi viitata ainakin seuraaviin pilvenpiirtäjiin:


title: Australian Protectionist Party

text: Australian Protectionist Party (APP, ) on australialainen kansallismielinen oikeistopuolue, joka perustettiin vuonna 2007. Puolue kannattaa protektionismia ja nationalismia.


title: Australian Protectionist Party

text: Puolue vastustaa mm. monikulttuurisuutta, koska se "tuhoaa Australian".


title: Kolmiodraama EP

text: Kolmiodraama EP on rap-yhtye Kolmiodraaman heinäkuussa 2008 julkaistu omakustanne EP. Levystä tuli myyntiin 200 kappaleen erä ja se julkaistiin vain vinyylinä. Skrätsit levylle teki Eemo1, joka myös miksasi levyn. Kansitaiteesta vastaa Juuso Hurri.


title: Kanadanluppo

text: Kanadanluppo ("Bryoria fremontii") on tummanruskea, karvankaltainen jäkälä joka kasvaa roikkuvana puissa. Se on arka ilmansaasteille.


title: Kanadanluppo

text: Esiintymisaluetta on läntinen Pohjois-Amerikka, pohjoinen Eurooppa ja Aasia.


title: Ti-Ti Nallen lauluja 1

text: Ti-Ti Nallen lauluja 1 on vuonna 1989 ilmestynyt ensimmäinen Ti-Ti Nalle-lauluista koostettu studioalbumi. Solistina levyllä toimii Riitta Korpela, joka on myös säveltänyt ja sanoittanut albumille useita kappaleita.


title: Ti-Ti Nallen lauluja 1

text: Osa albumille äänitetyistä lauluista esitettiin ensimmäistä kertaa jo vuonna 1988 Yle TV2:n Pikku Kakkosessa esitetyssä Ti-Ti Nalle -sarjassa. Lisäksi albumin kappaleita on julkaistu vuonna 1994 ilmestyneellä VHS-videokasetilla "Ti-Ti Nallen taikarumpu". Albumi on julkaistu C-kasettina, LP:nä ja CD:nä.


title: Ti-Ti Nallen lauluja 1

text: Kaikki kappaleet kirjoittanut Riitta Korpela ja sovittanut Ari Kankaanpää, ellei toisin mainita.


title: Lauer

text: Lauer on seuraavien henkilöiden sukunimi:


title: Shane O’Connor (alppihiihtäjä)

text: Shane O'Connor (s. 15. marraskuuta 1973 Dublin) on irlantilainen entinen alppihiihtäjä.


title: Shane O’Connor (alppihiihtäjä)

text: O'Connor osallistui MM-kisoihin ensimmäistä kertaa vuonna 1993. Tuolloin hän kilpaili pujottelussa, jossa hän oli 48. O'Connor oli mukana kisoissa seuraavan kerran kymmenen vuoden tauon jälkeen St. Moritzissa 2003, jossa hän sijoittui pujottelussa 56:nneksi ja suurpujottelussa 70:nneksi. Hän oli samoissa lajeissa 52. ja 67. Bormion kisoissa 2005. O'Connor sijoittui pujottelussa 46. ja suurpujottelussa 53. Åressa 2007. Hän kilpaili Val d'Isèren MM-kisoissa 2009 vain pujottelussa, jossa hän sijoittui 47:nneksi. O'Connor päätti uransa Vancouverin olympialaisiin 2010. Hän oli noissa kisoissa pujottelussa 45. jättäen taakseen kolme muuta maaliin päässyttä kilpailijaa.


title: Tom Dooley

text: Tom Dooley (alun perin Thomas C. Dula) (22. kesäkuuta 1845 – 1. toukokuuta 1868) oli Yhdysvaltain sisällissodassa palvellut entinen sotilas, joka pidätettiin ja tuomittiin kuolemaan morsiamensa Laura Fosterin murhasta. Tapauksen oikeudenkäynti ja sitä seurannut hirttotuomio saivat kansallista julkisuutta, ja Tom Dooleyn lyhyestä elämästä muotoutui Pohjois-Carolinassa kansantarina. Vuonna 1958 Yhdysvaltalainen lauluyhtye Kingston Trio levytti balladin ”Tom Dooley” ja teki nimen tunnetuksi eri puolilla maailmaa.


title: Tom Dooley

text: Dooleyn lapsuudesta ja nuoruudesta Pohjois-Carolinan Elkvillessä ja sitä ympäröivässä Happy Valleyssa ei tiedetä kovin paljon. Hänet on kuvattu huolettomaksi nuorukaiseksi, joka nautti tyttöjen suosiosta ja rakasti musiikkia. Erityisen ihastuneita Dooleyhin olivat serkukset Laura ja Ann Foster, joita New York Tribune kuvaili hyvin kauniiksi ja oikullisiksi. Kummankin tytön myöhempi elämä kietoutui tiiviisti Tomin ympärille.


title: Tom Dooley

text: Sisällissotaan joutuminen vei Dooleyn 18-vuotiaana kolmeksi vuodeksi rintamalle, jossa hän palveli Etelävaltioiden joukoissa Pohjoisvaltioita vastaan. Dooley kävi läpi monet yhteenotot sotakentillä ja viihdytti joukkoja taistelujen välillä laulamalla ja soittamalla kitaraa. Hän toimi loppuajan rykmenttinsä rumpalina. Keväällä 1865 Dooley joutui sotavangiksi Marylandiin. Seuraavien kuukausien aikana etelävaltiot antautuivat, ja Dooley vapautettiin. Hän aloitti pitkän marssin Elkvilleen leskeksi jääneen äitinsä luo.


title: Tom Dooley

text: Kylän poikien innokkaan ihailun kohteina olleet Laura ja Ann olivat jo ehtineet unohtaa Dooleyn, mutta tämän saapuminen rintamalta herätti tyttöjen muistot. Ann oli avioitunut paikallisen farmarin James Meltonin kanssa, mutta Laura oli edelleen vapaa. Dooley aloitti seurustelun hänen kanssaan alkuvuonna 1866. Myös Ann Meltonin rakkaus Tomiin syttyi uudelleen. Serkusten kiinnostuksen keskipisteeksi joutunut Dooley päätti paeta kylästä Lauran kanssa.


title: Tom Dooley

text: Nuoret panivat suunnitelman täytäntöön toukokuun lopulla 1866. Keskellä yötä Laura keräsi tärkeimmät vaatteensa mukaansa ja ratsasti hevosella kohtauspaikkaan, jossa Tom odotti häntä. Tämän jälkeen Laura katosi. Tytön suku suoritti laajoja etsintöjä ilman tulosta. Kyläläiset uskoivat Lauran ratsastaneen tiehensä Dooleyn kanssa. Lauran hevonen palasi takaisin nälkiintyneenä ja valjaansa rikkoneena. Kavioiden jäljet möyhityssä mullassa johtivat etsijät paikalle, jossa ratsu oli ollut sidottuna puuhun. Laurasta ei näkynyt jälkiä, mutta osa etsijöistä uskoi, että tyttö oli surmattu ja siirretty toisaalle.


title: Tom Dooley

text: Dooley, joka käytti valenimeä Tom Hall, jätti hyvin pian Lauran katoamisen jälkeen Elkvillen ja ratsasti Tennesseehen. Täällä hän pyysi töitä eversti James Graysonilta, joka oli tunnettu Pohjoisvaltioiden jalkaväen entisenä upseerina. Dooley kertoi haluavansa ansaita rahaa lähinnä uusien saappaiden hankkimiseen, ja solmi lyhyen työsuhteen. Hän ehti jatkaa matkaansa ennen kuin Walkesin piirikunnan seriffi saapui Graysonin luo kertomaan, että he ajoivat takaa mahdollista murhaajaa. Kuultuaan Dooleyn tuntomerkit Grayson tunnisti kuvauksesta entisen työntekijänsä Tom Hallin..


title: Tom Dooley

text: Dooleyn leiri löytyi läheisen puron varrelta. Yleisestä käytännöstä poiketen hänet pidätettiin ilman minkäänlaista näyttöä rikoksesta, sillä Laura Fosterin ruumista ei ollut vielä löytynyt.


title: Tom Dooley

text: Elokuussa 1866 Ann Meltonin ja hänen palveluksessaan olevan Pauline Fosterin kovaääninen riitely sai rikostutkijat kiinnostumaan tyttöjen riidan taustoista. Murtunut Pauline kertoi, että Dooley oli tappanut Lauran, ja Ann tiesi ruumiin hautapaikan. Tyttö johti etsijät maastoon, josta kertoi ruumiin löytyvän. Syyskuun alussa nuoren naisen ruumis kaivettiin esiin matalasta maahaudasta. Kuollut tunnistettiin kadonneeksi Laura Fosteriksi. Hänen säärensä olivat murtuneet ja häntä oli puukotettu rintaan. Vainajan viereltä löytyi pussi, jossa olivat Lauran mukaan ottamat vaatteet. Lauran kasvot oli peitetty vaunujen jalkapeitteellä, joka oli siististi taitettu kaikista kulmistaan aivan kuin naisen käsien jäljiltä.


title: Tom Dooley

text: Lauran ruumis haudattiin myöhemmin korkealle kukkulalle, joka on tunnettu nimellä "Laura Foster Hill".


title: Tom Dooley

text: Rikostutkimuksissa paljastui kolmiodraama, jonka taustalta löytyi intohimon lisäksi epätoivoa, uhkailua ja syytöksiä. Muutama viikko ennen Lauran katoamista Dooley oli maininnut eräälle ystävälleen saaneensa sukupuolitaudin, todennäköisesti syfiliksen. Dooley uhkasi kostaa henkilölle, joka hänet oli tartuttanut. Ann Melton oli kertonut samoihin aikoihin sisäkölleen Pauline Fosterille saaneensa ”rokon”, jonka Dooley oli hänelle antanut. Irtonaisten sukupuolisuhteiden mukana tauti levisi nopeasti, ja sen sairastajiksi on mainittu myös Annin aviomies James Melton ja Pauline Foster. Joidenkin lähteiden mukaan Pauline oli itse tuonut taudin toiselta paikkakunnalta. Dooley uskoi kuitenkin saaneensa tartunnan Laura Fosterilta, ja hänet oli nähty muutama päivä ennen tytön katoamista uhkailemassa tätä julkisella paikalla.


title: Tom Dooley

text: Laurasta oli yksi havainto murhayöltä. Hän oli ratsastanut naapurinsa ohitse ja maininnut pakenevansa Tennesseehen. Tyttö oli kuitenkin ratsastanut täysin päinvastaiseen suuntaan itään ja päätynyt surmattuna maahautaan. Pauline Fosterilta saatu todistusaineisto osoittautui raskauttavaksi Dooleytä vastaan. Hänen kuvauksensa mukaan Ann Melton palasi Lauran katoamisyönä kotiin varhain aamulla vaatteet ja kengät märkinä. Myöhemmin päivällä Pauline väitti Dooleyn seisoneen Annin vuoteen äärellä ja puhuneen Laurasta.


title: Tom Dooley

text: Paulinen todistuksen lisäksi monet muut paikalliset asukkaat nousivat Dooleytä vastaan. Hänet oli nähty kuokkimassa lähellä Lauran hautaa ja monet olivat kuulleet hänen aiemmat uhkailunsa. Oikeudenkäynnin aikana Dooley julisti olevansa syytön, mutta ei nimennyt ketään toista mahdollista epäiltyä. Puolustus kuvaili Laura Fosteria moraalittomaksi naiseksi, joka oli vietellyt urhoollisen sotilaan, mutta syyttäjä katsoi syytetyn itsensä olevan vailla minkäänlaista moraalia.


title: Tom Dooley

text: Lokakuussa 1866 valamiehistö totesi Dooleyn syylliseksi murhaan. Tuomiota ei kuitenkaan laitettu täytäntöön, sillä syytetyn puolustusasianajajana toiminut Zebulon Baird Vance, josta myöhemmin tuli senaattori, sai aikaan tuomiopiirin vaihdoksen valamiehistön puolueettomuuden takaamiseksi. Dooleyn oikeudenkäynti pitkittyi. Keväällä 1868 Pohjois-Carolinan korkein oikeus otti asian uudelleen käsiteltäväkseen. Dooleylle langetettiin uusi kuolemantuomio. Hänen todellinen osuutensa Laura Fosterin murhaan jäi kuitenkin epäselväksi, sillä tuomio perustui toteen näyttämättä jääneisiin silminnäkijähavaintoihin ja Pauline Fosterin todistajalausuntoihin. Dooleyn lisäksi pidätettynä ollut Ann Melton istui vankilassa kaksi vuotta epäiltynä osallisuudesta murhaan. Naista ei kyetty osoittamaan kiistattomasti syylliseksi tutkittavana olleeseen rikokseen, ja syyte häntä vastaan raukesi Dooleyn kirjoittamaan tunnustukseen, jonka mukaan Annilla ei ollut mitään osuutta veritekoon.


title: Tom Dooley

text: Kun Dooleytä toukokuussa 1868 kuljetettiin vankkureissä hirttopaikalle, hän istui ruumisarkkunsa päällä ja näppäili banjoaan. Hirttolavalla Dooleyn kaulan ympärille asetettu naru sai hänet vitsailemaan ympärillä olijoille: ”Olisin pessyt kaulani jos olisin tiennyt että teillä on tuollainen uusi hieno köysi”.


title: Tom Dooley

text: Seuraavana päivänä ilmestynyt New York Herald julkaisi kolmen palstan levyisen otsikon, jossa kerrottiin Tom Dooleyn teloituksesta. Tapaus herätti laajalti kiinnostusta Yhdysvalloissa. Se erottui tavanomaisuudesta, ja sekä kiehtoi että inhotti ihmisiä. Vankeudesta vapautettu Ann epäonnistui elämänsä uudelleen järjestelyssä. Häpeä seurasi kaikkialle minne hän meni. Ann ei välittänyt puheista ympärillään, vaan koetti kääntää uudelleen miesten huomion itseensä. Hänen elämänsä jäi lyhyeksi ja päättyi jo muutamaa vuotta myöhemmin tapahtuneen vankkurionnettomuuden seurauksena.


title: Tom Dooley

text: Myöhemmin on todettu, että Dooleyn molemmissa oikeudenkäynneissä tapahtui lukuisia erehdyksiä. Syytettyä vastaan todistajina esiintyneiden ihmisten kertomuksista on löytynyt valheita ja silminnäkijähavaintoja on liioiteltu.


title: Tom Dooley

text: Tarina Tom Dooleystä jäi elämään, mutta lukuisat kirjoittajat ja kertojat muuttivat sen sisältöä. Dooleystä tuli onneton olosuhteiden uhri, Laurasta viaton nuori tyttö ja Annista mustasukkainen ilkeä noita. Surullista balladia Dooleyn kohtalosta laulettiin hyvin pian teloituksen jälkeen. Joidenkin lähteiden mukaan kappale perustui Dooleyn itsensä esittämään säkeeseen, jota hän oli laulanut sellissään ollessaan vangittuna. Paikallinen runoilija Thomas Land kirjoitti keskeneräisen laulun loppuun, ja se levytettiin ensimmäisen kerran jo vuonna 1929. Maailmanlaajuisen suosion laulu saavutti 1958 The Kingston Trion esittämänä.


title: Tom Dooley

text: Suomessa laulun levytti 1959 Olavi Virta Reino Helismaan kirjoittamin suomenkielisin sanoin. Saukin suomeksi sanoittaman toisinnon levytti Kauko Käyhkö. Olavi Virran ja Per-Erik Förarsin yhtyeen levytys, jonka oli sovittanut Jaakko Borg, joutui Yleisradiossa esityskieltoon. Toimenpide ei johtunut niinkään itse laulusta, vaan siitä, että Virran väitettiin tuohon aikaan olleen suhteessa alaikäisen naisen kanssa.


title: Tom Dooley

text: Tarinasta tehtiin 1959 myös "Tom Dooley – kapinallinen" -niminen elokuva, jonka pääosaa esitti Michael Landon.


title: Shane O’Connor

text: Shane O’Connor voi viitata ainakin seuraaviin henkilöihin:


title: Tummalupot

text: Tummalupot ("Bryoria") ovat jäkäliä ja niitä esiintyy laajalti maailmassa. Niiden yhteyttävä osakas on viherlevä ("Trebouxia"). Tummalupot erotettiin viherlupoista ("Alectoria") 1970-luvun keskivaiheilla.


title: Tummalupot

text: Tummalupot ovat pensasmaisia, yleensä niissä on runsaasti ohuita haaroja. Useimmiten ne riippuvat puiden oksilla, mutta on myös pystyjä ja alustanmyötäisiä lajeja, jotka voivat kasvaa maassa. Väriltään tummalupot ovat vaaleanharmaita, vihertäviä, ruskeita tai mustia.


title: Belaja

text: Belaja (, , ) on Volgan vesistöön kuuluvan Kaman vasemmanpuoleinen sivujoki Euroopan-puoleisen Venäjän itäosassa, enimmäkseen Baškortostanin tasavallan alueella. Joki on 1 430 kilometrin pituinen ja Kaman sivujoista suurin.


title: Belaja

text: Belaja saa alkunsa Baškortostanissa Uralvuoriston eteläosassa, Iremel-massiivin itäpuolelta. Se virtaa aluksi lounaaseen ja muuttaa sitten suuntansa pohjoiseen Kumertaun pohjoispuolella. Se laskee muiden muassa Salavatin, Sterlitamakin ja Ufan suurkaupunkien läpi. Ufassa jokeen yhtyvät Ufajoen ja Djoman vedet. Joki jatkaa juoksuaan luoteeseen vahvasti meanderoiden ja laskee Kamajokeen padottuun Nižnekamskin tekojärveen Baškortostanin ja Tatarstanin rajalla.


title: Belaja

text: Pääkaupunki Ufan, Salavatin ja Sterlitamakin lisäksi joen varrella sijaitsee suuri osa muistakin Baškortostanin kaupungeista, kuten Blagoveštšensk, Beloretsk, Meleuz, Birsk, Išimbai, Agidel ja Djurtjuli.


title: Mihailo Renžin

text: Mihailo Renžin (, ; s. 15. lokakuuta 1978 Sigulda, Latvian SNT, Neuvostoliitto) on israelilainen alppihiihtäjä. Hän edusti kauteen 2001–2002 saakka Ukrainaa.


title: Mihailo Renžin

text: Renžin on kilpaillut maailmancupissa yhteensä neljässä kilpailussa vuodesta 2003 lähtien, mutta ei ole päässyt kertaakaan 30 parhaan joukkoon. Hän osallistui MM-kisoihin ensimmäistä kertaa vuonna 2003, jolloin hän oli pujottelussa 49. ja suurpujottelussa 57. Renžin sijoittui Bormion MM-kisoissa 2005 samoissa lajeissa 42:nnksi ja 51:seksi. Hän kilpaili pujottelussa ja suurpujottelussa Torinon olympialaisissa seuraavana vuonna. Renžin oli tuolloin suurpujottelussa 32. ja pujottelussa 37. Hän kilpaili vuoden 2007 MM-kisoissa vain pujottelussa, jossa hän sijoittui 28:nneksi. Renžin oli pujottelun 33. nopein ja sijoittui 60:nneksi suurpujottelussa Val d'Isèren kisoissa 2009. Hän oli Vancouverin olympialaisissa 2010 pujottelussa 35. ja suurpujottelussa 55.


title: Geenitutkimus

text: Geenitutkimus on elollisten olioiden perintotekijöitä tutkiva tieteenala, jolla on nykyisin laaja sovellusalue. Geenitutkimuksen puolesta puhuu se havainto, että moniin lääketieteellisiin ongelmiin on löydettävissä ratkaisu vain geenitutkimuksella, tai että geenitutkimus on tehokkain tapa selvittää ongelma. Tärkein lääketieteellinen geenitutkimusprojekti on ihmisen genomiprojekti (). Geenitutkimuksen eettiset ongelmat ihmistutkimuksen yhteydessä ovat pitkälti samat kuin muussa lääketieteellisessä tutkimuksessa. (Kere 2002, 137-138.)


title: Geenitutkimus

text: Ihmistutkimuksen lisäksi geenitutkimuksen kohteita ovat mm. mikrobit, kasvit ja eläimet. Ihmistutkimuksissa geenitutkimukset aihealueita ovat geenien ja sairauksien yhteys, geenihoidot (geenien siirto kudoksiin hoitotarkoituksessa), geenitestit diagnostisessa käytössä ja alkioon kohdistuvat kehitysbiologiset tutkimukset. (Kere 2002, 137.)


title: Valmet 504

text: Valmet 504 oli suomalaisen Valmetin valmistama takavetoinen traktori, joka oli uudistettu versio Valmet 502:sta. Se esiteltiin vuonna 1982 samoihin aikoihin Valmet 604:n kanssa. Traktoria valmistettiin vuosina 1982–1985. Väriltään Valmet 504 oli punainen.


title: Koroibos (mytologia)

text: Koroibos () oli kreikkalaisessa mytologiassa Fryygian kuninkaan Mygdonin poika, joka saapui Troijan sodan aikana Troijan avuksi rakkaudesta prinsessa Kassandraan. Troijan ryöstön aikana hän vakuutti eräät kanssataistelijoistaan, mukaan lukien Aineiaan pukeutumaan vihollisen varusteisiin tekeytyäkseen tunnistamattomiksi. Koroibos sai surmansa, kun hän yritti estää Aiasta väkisinmakaamasta Kassandraa. Hänet surmasi joko Peneleos, Diomedes tai Neoptolemos.


title: Dmitri Trelevski

text: Dmitri Voldemarovitš Trelevski (s. 14. marraskuuta 1983 Biškek) on kirgisialainen alppihiihtäjä.


title: Dmitri Trelevski

text: Trelevski osallistui MM-kisoihin ensimmäistä kertaa vuonna 2005. Tuolloin hän keskeytti pujottelussa jo ensimmäisellä kierroksella, mutta oli Åren kisoissa 2007 samassa lajissa 45., jonka lisäksi hän sijoittui suurpujottelussa 55:nneksi. Trelevski oli pujottelussa 58. Val d'Isèren MM-kisoissa 2009. Hän toimi Vancouverin olympialaisissa 2010 maansa lipunkantajana avajaisissa. Trelevski sijoittui kisoissa suurpujottelussa 76:nneksi, mutta keskeytti pujottelussa ensimmäisellä kierroksella. Hän ei saanut kummastakaan lajista sijoitusta Garmisch-Partenkirchenin MM-kisoissa 2011.


title: Brijunin kansallispuisto

text: Brijunin kansallispuisto on yksi Kroatian kahdeksasta kansallispuistosta. Puisto sijaitsee Pulan luoteispuolella, Brijunin saaristossa, joka on ollut korkea-arvoisten lomapaikka Itävallan aatelista Titoon asti. Niinpä siellä on historiallisia rakennuksia antiikin Rooman aikaisesta huvilasta alkaen. Puistossa on tavattu 680 kasvilajia ja 150 lintulajia.


title: Brijunin kansallispuisto

text: Puistossa elää rusakoiden lisäksi kuusipeuroja ja aksishirviä, jotka polveutuvat 1900-luvun alun siirtoistutuksista.


title: Li Lei (alppihiihtäjä)

text: Li Lei (; s. 18. helmikuuta 1987 Harbin) on kiinalainen alppihiihtäjä.


title: Li Lei (alppihiihtäjä)

text: Li osallistui MM-kisoihin ensimmäistä kertaa vuonna 2007. Tuolloin hän oli suurpujottelussa 59., mutta keskeytti pujottelussa ensimmäisellä kierroksella. Li kilpaili samoissa lajeissa myös Vancouverin olympialaisissa 2010. Hän oli pujottelussa 43. nopein ja sijoittui 75:nneksi suurpujottelussa. Li oli Garmisch-Partenkirchenin MM-kisoissa 2011 suurpujottelussa 99. ja keskeytti pujottelussa.


title: Scream (Ozzy Osbournen albumi)

text: Scream on Ozzy Osbournen vuonna 2010 julkaisema yhdestoista studioalbumi. Albumi on Osbournen ensimmäinen, jossa esiintyvät kitaristi Gus G. ja rumpali Tommy Clufetos, jotka korvasivat kitaristi Zakk Wylden ja rumpali Mike Bordinin. Albumilla esiintyy myös kosketinsoittaja Adam Wakeman, joka on työskennellyt Osbournen kanssa kiertuemuusikkona vuodesta 2004. Albumi äänitettiin Osbournen kotistudiossa "The Bunkerissa" Los Angelesissa Kaliforniassa.


title: Scream (Ozzy Osbournen albumi)

text: Albumi ylsi Suomen virallisen listan sijalle 3.


title: Scream (Ozzy Osbournen albumi)

text: Kaikki kappaleet kirjoittanut Ozzy Osbourne ja Kevin Churko, ellei toisin mainittu.


title: Li Lei

text: Li Lei voi viitata ainakin seuraaviin henkilöihin:


title: Kornatin kansallispuisto

text:
Kornatin kansallispuisto on yksi Kroatian kahdeksasta kansallispuistosta. Puisto sijaitsee Dalmatian pohjoisosassa.
Se julistettiin kansallispuistoksi vuonna 1980. Puiston pinta-ala on 220 neliökilometriä, ja siihen kuuluu 89 pientä saarta ja luotoa. Puiston maa-alueilta on tavattu 537 kasvilajia, kun taas vesikasvilajeja on löydetty 352 eri heimosta. Maissa eläviä eläimiä on vähän, mutta vesieläinten määrä on valtava. Niihin kuuluu koralleja, nilviäisiä, rapuja ja muita selkärangattomia sekä 410 lajia kaloja.


title: Lauri Apajalahti

text: Lauri Einari Apajalahti (vuoteen 1906 "Lindqvist", 9. elokuuta 1892 Helsinki – 2. tammikuuta 1964 Helsinki) oli helsinkiläisen Kallion seurakunnan kirkkoherra ja sitä ennen toimi Helsingissä Agricolan ja Johanneksen seurakunnissa. Vuodet 1945–1951 hän oli Tampereen tuomiokapitulin asessori.


title: Lauri Apajalahti

text: Apajalahdella ja hänen puolisollaan Eeva Bertha o.s. Tulenheimolla (vuoteen 1906 Thulé) oli kuusi lasta. Heidän lapsensa olivat Samuli, Juhani, Elina, Heikki, Eero ja Markku Apajalahti.


title: Lauri Apajalahti

text: Koulutukseltaan Apajalahti oli teologian tohtori. Hän oli Helsingin lääninrovasti ja valvoi kirkkomusiikin osastoa Sibelius-akatemiassa.


title: Kristaps Zvejnieks

text: Kristaps Zvejnieks (s. 15. helmikuuta 1992 Riika) on latvialainen alppihiihtäjä. Hän edustaa seuratasolla SK Virsotnea.


title: Kristaps Zvejnieks

text: Zvejnieks osallistui olympialaisiin ensimmäistä kertaa Vancouverissa 2010. Tuolloin hän oli pujottelussa 37. ja sijoittui suurpujottelussa 62:nneksi. Sotšissa 2014 hän sijoittui suurpujottelussa 43:nneksi ja keskeytti pujottelun. Zvejnieks osallistui samoihin lajeihin myös Garmisch-Partenkirchenin MM-kisoissa 2011. Hän oli kisoissa pujottelussa 36. ja suurpujottelussa 54. Hän sijoittui suurpujottelussa 38:nneksi Schladmingissa 2013 ja 37:nneksi Vailissa 2015. Pujottelun hän keskeytti kummissakin kisoissa.


title: Kristaps Zvejnieks

text: Zvejnieks osallistui viisi kertaa nuorten MM-kilpailuihin sijoittuen parhaimmillaan 2013 alppiyhdistetyssä kahdeksanneksi ja pujottelussa 14:nneksi. Universiadeissa 2013 hän oli pujottelussa kahdeksas.


title: Kristaps Zvejnieks

text: Zvejnieks kilpaili maailmancupissa ensimmäisen kerran Schladmingin pujottelussa tammikuussa 2012. Ensimmäiset maailmancupin pisteensä hän saavutti tammikuussa 2016 oltuaan 26:s Santa Caterinan pujottelussa. Euroopan cupissa hän on sijoittunut parhaimmillaan kymmenenneksi Pozza di Fassan pujottelussa joulukuussa 2015.


title: Chirine Njeim

text: Chirine Njeim (; s. 4. lokakuuta 1984 Beirut) on libanonilainen alppihiihtäjä. Hän edustaa seuratasolla Faraya Mzaar Ski Clubia.


title: Chirine Njeim

text: Njeim osallistui olympialaisiin ensimmäistä kertaa Salt Lake Cityssä 2002. Tuolloin hän myös toimi maansa lipunkantajana kisojen avajaisissa. Njeim oli pujottelussa 36. ja suurpujottelussa 45. Hän osallistui Torinon olympialaisissa 2006 neljään eri lajiin ja sai parhaan sijoituksensa pujottelusta, jossa hän oli 39. Njeim oli mukana myös Val d'Isèren MM-kisoissa 2009, muttei lähtenyt matkaan pujottelussa eikä suurpujottelussa. Hän oli maansa lipunkantaja jo toista kertaa Vancouverin olympialaisissa 2010. Njeim sijoittui kisoissa supersuurpujottelussa 37:nneksi eli toiseksi viimeiseksi maaliin päässeistä, jonka lisäksi hän oli 43. sekä pujottelussa että suurpujottelussa.


title: Chirine Njeim

text: Njeim on kilpaillut myös kestävyysjuoksussa. Houstonin maratonilla 2016 hän juoksi ennätyksekseen 2.44.14 ja alitti samalla tulosrajan Rion kesäolympialaisiin.


title: Frank Dancevic

text: Frank Russell Dancevic (s. 26. syyskuuta 1984 Niagara Falls) on kanadalainen tennispelaaja. Parhaimmillaan hän on ollut ATP-listan sijalla 65 syyskuussa 2007.


title: Frank Dancevic

text: Dancevic aloitti tenniksen pelaamisen kahdeksanvuotiaana. Hän pelasi myös jalkapalloa ja jääkiekkoa ennen tennistä. Dancevic on kuulunut Kanadan Davis Cup -joukkueeseen vuodesta 2002. Hänen valmentajanaan toimii entinen tennispelaaja Martin Laurendeau.


title: Frank Dancevic

text: Grand Slam -turnauksissa Dancevic on päässyt parhaimmillaan toiselle kierrokselle Australian avoimissa vuonna 2007, Wimbledonissa vuosina 2007 ja 2008 sekä Yhdysvaltain avoimissa vuonna 2013.


title: Polydamas

text: Polydamas () oli kreikkalaisessa mytologiassa Panthoosin ja Frontiin poika sekä Hektorin, jonka kanssa hän oli syntynyt samana yönä, hyvä ystävä.


title: Polydamas

text: Troijan sodan aikana Polydamas oli yksi troijalaisten komentajista. Hän pyrki varovaisuuteen ja viisauteen taistelukentällä, mutta usein Hektor torjui hänen ehdotuksensa suosien itse suorempaa lähestymistapaa. Patrokloksen kuoleman jälkeen Polydamas neuvoi Hektoria perääntymään takaisin kaupunkiin peläten Akhilleen kostoa, mutta troijalaiset jäivät taistelukentälle Hektorin vastustettua ehdotusta. Tämä päätös johti Troijan tappioon ja Hektorin kaatumiseen.


title: Polydamas

text: Homeros ei kerro Polydamaan kohtaloa, mutta Diktys Kreetalaisen mukaan hänet surmasi Aias.


title: Rika Zaraï

text: Rika Zaraï, (19. helmikuuta 1938, Jerusalem) on israelilainen laulaja ja lauluntekijä. Hän on laulanut hepreaksi, italiaksi, ranskaksi, espanjaksi ja saksaksi.


title: Rika Zaraï

text: Hänen hittejään vuodelta 1969 ovat "Casatchok" ja "Alors je chante". Hän on laulanut myös paljon israelilaisia kansanlauluja, muun muassa Hava Nagilaa.


title: Deepika Padukone

text: Deepika Padukone (s. 5. tammikuuta 1986 Kööpenhamina, Tanska) on intialainen näyttelijä ja malli. Hän on luonut menestyksekkään uran hindinkielisessä elokuvateollisuudessa ja voittanut monia palkintoja, mukaan lukien kolme Filmfare Awards -palkintoa.


title: Deepika Padukone

text: Padukone teki näyttelijändebyyttinsä kannadankielisessä elokuvassa "Aishwarya" vuonna 2006. Seuraavana vuonna hän näytteli ensimmäisessä hindinkielisessä elokuvassaan "Om Shanti Om", mistä hän voitti parhaan naistulokkaan Filmfare Awards -palkinnon. Hän sai tunnustusta naispääosistaan romanttisessa draamakomediassa "Love Aaj Kal" (2009) ja draamassa "Lafangey Parindey" (2010), mutta hänen roolisuorituksensa romanttisessa komediassa "Bachna Ae Haseeno" (2008) ja komediassa "Housefull" (2010) saivat negatiivisia arvosteluja.


title: Deepika Padukone

text: Menestyselokuva "Cocktail" (2012) oli käännekohta Padukonen uralla ja toi hänelle arvostusta kriitikoilta sekä ehdokkuuksia useissa palkintogaaloissa. Hän näytteli naispääosaa komedioissa "Yeh Jawaani Hai Deewani" (2013), "Chennai Express" (2013) ja "Happy New Year" (2014), jotka kuuluvat kaikkien aikojen tuottoisimpien hindielokuvien joukkoon. Hän sai ylistystä roolisuorituksistaan traagisessa rakkauselokuvassa "Goliyon Ki Raasleela Ram-Leela" (2013) ja draamakomediassa "Piku" (2015), joista hän voitti parhaan naispääosan Filmfare Awards -palkinnot.


title: Deepika Padukone

text: Näyttelemisen lisäksi Padukone on osallistunut lavaesityksiin, kirjoittanut kolumneja intialaiseen sanomalehteen ja toiminut monien merkkien ja tuotteiden mainoskasvona. Hän on myös ottanut kantaa yhteiskunnallisiin asioihin kuten feminismiin ja masennukseen. Padukone on naimisissa näyttelijä Ranveer Singhin kanssa.


title: Deepika Padukone

text: Deepika Padukone syntyi konkania puhuville vanhemmille Kööpenhaminassa Tanskassa 5. tammikuuta 1986. Hänen vanhempansa ovat sulkapalloilija Prakash Padukone ja Ujjala Padukone. Hänen nuorempi sisarensa Anisha on golfaaja. Perhe muutti Bangaloreen Intiaan Padukonen ollessa noin vuoden ikäinen. Hän kävi koulunsa Bangaloren Sophia High Schoolissa ja suoritti yliopistoon valmistavat opintonsa Mount Carmel Collegessa. Hän opiskeli sosiologiaa Indira Gandhi National Open Universityssä, mutta lopetti mallin töistä aiheutuneiden aikatauluongelmien vuoksi. Padukone muutti Mumbaihin 21-vuotiaana ja asui puolitoista vuotta tätinsä luona.


title: Deepika Padukone

text: Padukone aloitti uransa menestyneenä mallina. Vuonna 2006 hän ilmoitti tekevänsä elokuvadebyyttinsä Indrajit Lankeshin ohjaamassa kannadankielisessä elokuvassa "Aishwarya". Romanttinen komedia oli uudelleenfilmatisointi telugunkielisestä elokuvasta "Manmadhudu", ja Padukone näytteli nimiroolia Upendran vastanäyttelijänä. Elokuva oli suuri menestys.


title: Deepika Padukone

text: Seuraavana vuonna Padukone näytteli Farah Khanin melodraamassa "Om Shanti Om". Hindinkieliseen elokuvateollisuuteen sijoittuva elokuva kertoo näyttelijän uraa tavoittelevasta miehestä, joka kuolee todistettuaan rakastamansa naisen murhan ja syntyy uudelleen kostaakseen tämän kuoleman. Shah Rukh Khan näytteli miespääosaa ja Padukone näytteli kaksoisroolia Shantipriyana ja Sandyna. "Om Shanti Om" oli kaupallinen menestys, ja siitä tuli vuoden eniten tuottanut hindielokuva. Filmfare Awards -gaalassa Padukone voitti parhaan naistulokkaan palkinnon ja sai myös ensimmäisen parhaan naispääosan ehdokkuutensa.


title: Deepika Padukone

text: Padukonen menestys jatkui seuraavana vuonna Gayatrin roolilla Yash Raj Filmsin romanttisessa komediassa "Bachna Ae Haseeno", jossa hän näytteli Ranbir Kapoorin kanssa. Elokuva menestyi kaupallisesti, mutta "Outlookin" Namrata Joshi kirjoitti, että Padukonen suoritus oli pettymys.


title: Deepika Padukone

text: Padukonen ensimmäinen elokuva vuonna 2009 oli Nikhil Advanin komedia "Chandni Chowk to China". Padukone näytteli intialais-kiinalaisia kaksosia Sakhia ja Suzya. "Chandni Chowk to China" pääsi intialaiseksi elokuvaksi poikkeuksellisen laajaan kansainväliseen levitykseen. Korkeista odotuksista huolimatta elokuva menestyi surkeasti. Elokuvakriitikot olivat enimmäkseen pettyneitä elokuvaan ja Padukonen suoritukseen. Samana vuonna Padukone esiintyi tanssinumerossa ”Love Mera Hit Hit” draamaelokuvassa "Billu". Seuraavaksi hän näytteli Saif Ali Khanin kanssa Imtiaz Alin romanttisessa draamakomediassa "Love Aaj Kal", jossa hän esitti vahvaa uranaista Meera Panditia. Elokuva tuotti yli miljardi rupiaa. "Daily News and Analysisin" Aniruddha Guha kehui Padukonen roolisuoritusta hänen uransa parhaaksi. Padukone sai parhaan naispääosan ehdokkuuden Filmfare Awards -gaalassa.


title: Deepika Padukone

text: Padukonen viisi elokuvaa sai ensi-iltansa vuonna 2010. Ensimmäinen rooli oli Vijay Lalwanin psykologisessa trillerissä "Karthik Calling Karthik", jossa hän näytteli Farhan Akhtarin esittämän masentuneen miehen kannustavaa tyttöystävää. Elokuva ei menestynyt kaupallisesti. Padukonen taloudellisesti kannattavin elokuva sinä vuonna oli komedia "Housefull", jossa hän näytteli Akshay Kumarin, Ritesh Deshmukhin, Lara Duttan, Arjun Rampalin, Jiah Khanin ja Boman Iranin kanssa. "Rediffin" Raja Sen kuvaili elokuvaa ”huonon näyttelemisen juhlaksi” ja katsoi Padukonen huonon suorituksen johtuneen hänen ”muovisista ilmeistään”.


title: Deepika Padukone

text: Samana vuonna Padukone näytteli Neil Nitin Mukeshin kanssa Pradeep Sarkarin draamassa "Lafangey Parindey". Padukone näytteli Pinky Palkaria, sokeaa tyttöä, joka on päättänyt voittaa luistelukilpailun. "The Hindun" Sudhish Kamath oli erityisen vaikuttunut Padukonen suorituksesta ja kirjoitti tämän ”esiintyneen osassaan maltillisesti”. "Hindustan Timesissa" kerrottiin, että elokuva auttoi muuttamaan ihmisten käsitystä Padukonesta: elokuva siirsi huomion hänen ulkonäöstään näyttelijänkykyihin. Hänen seuraava roolinsa oli Imran Khanin vastanäyttelijänä Danish Aslamin ohjaamassa romanttisessa komediassa "Break Ke Baad". "CNN-IBN:n" Rajeev Masandin mielestä elokuva oli ”kohtuullisen hurmaava” ja ”katsottava suureksi osaksi naispääosan esittäjän suorituksen vuoksi”. Sekä "Lafangey Parindey" että "Break Ke Baad" menestyivät kaupallisesti melko huonosti.


title: Deepika Padukone

text: Padukonen viimeinen elokuva vuonna 2010 oli Ashutosh Gowarikerin historiallinen draama "Khelein Hum Jee Jaan Sey". Hänen vastanäyttelijänsä oli Abhishek Bachchan, joka näytteli vapaustaistelija Surya Seniä. Padukone näytteli tämän uskottua Kalpana Dattaa. Elokuva sai pääasiassa positiivisen vastaanoton kriitikoilta, mutta oli kaupallinen pettymys.


title: Deepika Padukone

text: Padukone aloitti vuoden 2011 rohkealla tanssinumerolla Rohan Sippyn rikoselokuvassa "Dum Maaro Dum". Hänen seuraava elokuvansa oli Prakash Jhan sosiopoliittinen draama "Aarakshan", jossa esiintyivät myös Amitabh Bachchan, Saif Ali Khan, Manoj Bajpai ja Prateik Babbar. Elokuva petti odotukset taloudellisesti. Hänen viimeinen elokuvansa sinä vuonna oli Rohit Dhawanin draamakomedia "Desi Boyz", jossa hän näytteli Akshay Kumarin, John Abrahamin ja Chitrangada Singhin kanssa. Monen huonon vastaanoton saaneen elokuvan jälkeen kriitikot näkivät Padukonen ”menettäneen kipinänsä”.


title: Deepika Padukone

text: "The Indian Expressin" haastattelussa Padukone sanoi, että hänen roolinsa Homi Adajanian ohjaamassa romanttisessa komediassa "Cocktail" oli merkittävä käännekohta hänen urallaan. Lontooseen sijoittuva "Cocktail" kertoo tarinan ohjelmistoinsinööristä (Saif Ali Khan) ja hänen suhteestaan kahteen temperamentiltaan erilaiseen naiseen – äkkipikaiseen juhlijaan Veronicaan (Padukone) ja kilttiin tyttöön Meeraan (Diana Penty). Tuotannon varhaisvaiheissa Padukonen annettiin valita, kumpaa naista haluaisi näytellä, ja hän päätyi Veronicaan laajentaakseen näköpiiriään näyttelijänä. Kriitikoiden mielipiteet elokuvasta jakaantuivat, mutta he ylistivät Padukonen suoritusta. Padukone sai parhaan naispääosan ehdokkuuksia useissa palkintogaaloissa. Elokuva oli myös kaupallinen menestys.


title: Deepika Padukone

text: Vuonna 2013 Padukone varmisti paikkansa hindielokuvan johtavana naisnäyttelijänä esiintymällä neljässä menestyselokuvassa. Hän näytteli Saif Ali Khanin, John Abrahamin, Jacqueline Fernandezin, Amisha Patelin ja Anil Kapoorin kanssa Abbas-Mustanin toimintatrillerissä "Race 2". Elokuva sai pääasiassa negatiivisia arvosteluja kriitikoilta, mutta oli kaupallinen menestys.


title: Deepika Padukone

text: Ayan Mukerjin romanttinen komedia "Yeh Jawaani Hai Deewani" oli Padukonen seuraava elokuva. Hän näytteli siinä Ranbir Kapoorin, Kalki Koechlinin ja Aditya Roy Kapurin kanssa. Padukonen roolihahmo oli Naina Talwar, ”ujo seinäruusu”, joka poikkesi hänen aiemmista hohdokkaista rooleistaan. Elokuvakriitikot ylistivät Padukonen suoritusta. Elokuva sai paljon huomiota entisen parin Padukonen ja Kapoorin yhteistyön vuoksi, ja oli kaupallisesti suuri menestys. Padukonen seuraava rooli oli Shah Rukh Khanin kanssa Rohit Shettyn toimintakomediassa "Chennai Express". Hän näytteli Meenalochini Azhagusundaramia, isäänsä pakoilevaa tamilityttöä, mikä vaati häntä opettelemaan tamiliaksentin. Kriitikoiden mielipiteet hänen aksentistaan olivat sekalaisia, mutta hänen yleinen suorituksensa sai ylistystä; Aseem Chhabra kirjoitti, että ”Padukone on ihastuttava elokuvassa – kaunis, hymyilevä, ja usein paljon leikkisämpi ja hauskempi kuin Khan”. Ennätyksiä rikkonut "Chennai Express" oli Padukonen toinen peräkkäinen jymymenestys. Sekä "Yeh Jawaani Hai Deewani" että "Chennai Express" kuuluvat kaikkien aikojen eniten tuottaneisiin hindielokuviin.


title: Deepika Padukone

text: Padukone näytteli seuraavaksi Ranveer Singhin kanssa elokuvassa "Goliyon Ki Raasleela Ram-Leela", Sanjay Leela Bhansalin ohjaamassa sovituksessa Shakespearen tragediasta "Romeo ja Julia". Hänen roolihahmonsa oli Leela, Juliaan perustuva gujaratilainen tyttö. Alun perin "Ram-Leela"-nimisen elokuvan nimi jouduttiin vaihtamaan, koska Bhansalia, Padukonea ja Singhiä vastaan nostettiin kanne hinduyhteisön tunteiden loukkaamisesta esittämällä seksiä ja väkivaltaa Raman elämään viittaavan nimen alla. Elokuva sai ensi-iltansa protestien saattelemana useassa osavaltiossa Intiassa, mutta se sai pääasiassa hyvän vastaanoton kriitikoilta. Se oli myös Padukonen neljäs kaupallinen menestys sinä vuonna. Hän voitti roolisuorituksestaan parhaan naispääosan Filmfare Awards -palkinnon.


title: Deepika Padukone

text: Padukonen ensimmäinen elokuva vuonna 2014 oli tamilinkielinen, historiallinen toimintaelokuva "Kochadaiiyaan", jossa hän näytteli Rajinikanthin kanssa. Liikkeenkaappaustekniikalla toteutettu elokuva menestyi kaupallisesti kohtuullisen hyvin. Seuraavaksi hän näytteli nuorta leskeä Homi Adajanian ohjaamassa englanninkielisessä satiirissa "Finding Fanny". Vaikka elokuva oli kaupallinen floppi, se sai ylistävän vastaanoton kriitikoilta. Padukone näytteli jälleen Shah Rukh Khanin kanssa Farah Khanin toimintakomediassa "Happy New Year". "Mintin" Sanjukta Sharman mielestä Padukonen rooli oli minimaalisen tärkeä ja vaati häntä vain olemaan ”nätti olento jolle nauraa ja jota sääliä”. Elokuva oli kaupallinen jymymenestys.


title: Deepika Padukone

text: Vuonna 2015 Padukone esiintyi Homi Adajanian feminismiä kannattavassa videossa "My Choice". Seuraavaksi hän näytteli Shoojit Sircarin draamakomediassa "Piku". Elokuva oli menestys ja Padukonen suoritus sai hyvän vastaanoton. Hän voitti roolistaan toisen parhaan naispääosan Filmfare Awards -palkintonsa. Padukonen seuraava elokuva oli Imtiaz Alin romanttinen draama "Tamasha". Elokuva oli kaupallinen pettymys, mutta Padukonen roolisuoritusta kehuttiin. Viimeisessä elokuvassaan sinä vuonna Padukone teki jälleen yhteistyötä Ranveer Singhin kanssa Sanjay Leela Bhansalin historiallisessa draamassa "Bajirao Mastani". Valmistautuessaan rooliinsa soturiprinsessa Mastanina Padukone opetteli miekkailua, ratsastusta ja kalarippayattua. Elokuva sai hyvän vastaanoton sekä kriitikoilta että yleisöltä ja voitti yhdeksän Filmfare Awards -palkintoa.


title: Deepika Padukone

text: Padukonen seuraava elokuva oli alkuvuodesta 2017 ensi-iltansa saanut yhdysvaltalainen toimintaelokuva "", jossa hänen vastanäyttelijänsä oli Vin Diesel. Vuonna 2018 Padukone näytteli rajput-kuningatar Rani Padmavatia historiallisessa draamassa "Padmaavat". Se oli hänen kolmas yhteistyönsä Singhin ja Bhansalin kanssa.


title: Deepika Padukone

text: Padukone kuuluu Intian suosituimpiin julkisuuden henkilöihin. Hän sijoittui ensimmäiseksi "The Times of Indian" ”halutuimpien naisten” listalla vuosina 2012 ja 2013. Intian "People"-lehti nimesi hänet ”Intian kauneimmaksi naiseksi” vuonna 2013. Intian "FHM"-lehti nimesi hänet ”maailman seksikkäimmäksi naiseksi” vuosina 2010 ja 2014. "Time"-lehti nimesi Padukonen 100 vaikutusvaltaisimman ihmisen joukkoon vuonna 2018.


title: Deepika Padukone

text: Padukone on toiminut monien merkkien ja tuotteiden mainoskasvona, kuten kosmetiikkayhtiö Maybellinen ja lentoyhtiö Kingfisher Airlinesin.


title: Deepika Padukone

text: Mumbaissa asuva Padukone on hyvin läheinen perheensä kanssa ja vierailee säännöllisesti heidän luonaan Bangaloressa. Padukone on hindu ja uskonto on tärkeä osa hänen elämäänsä. Vuonna 2015 Padukone kertoi haastattelussa selvinneensä masennuksesta, ja hän on tehnyt aloitteen lisätä tietoisuutta mielenterveysongelmista.


title: Deepika Padukone

text: Padukone seurusteli näyttelijä Ranbir Kapoorin kanssa vuosina 2008–2009. Riitaisasta erosta huolimatta he ovat edelleen ystäviä. Padukone meni naimisiin näyttelijä Ranveer Singhin kanssa Comojärvellä Italiassa 14. marraskuuta 2018.


title: No Mercy (2004)

text: No Mercy (2004) oli showpaini pay-per-view (PPV) tapahtuma, minkä tuotti World Wrestling Entertainment (WWE), ja se järjestettiin 3. lokakuuta, 2004 Continental Airlines Arenalla East Rutherfordissa, New Jerseyssä. Se oli viides vuosittainen No Mercy -tapahtuma.


title: No Mercy (2004)

text: Yleisömäärä paikanpäällä oli 10 000, ja tapahtumassa pidettiin ensimmäinen Last Ride -matsi.


title: No Mercy (2004)

text: No Mercyn main eventinä nähtiin John "Bradshaw" Layfield puolustamassa WWE mestaruutta The Undertakeria vastaan Last Ride matsissa, missä vastustaja tulisi ajaa ulos lavalta. SummerSlamissa, JBL voitti The Undertakerin ja säilytti mestaruuden. Seuraavassa SmackDownissa, JBL:llä oli niskatuki, koska Undertaker oli chokeslammannut hänet limusiinin päältä. 26. elokuuta, SmackDownissa, yksi JBL:n palkallisista, Orlando Jordan puolusti WWE mestaruutta JBL:n puolesta Undertakeria vastaan. Undertaker voitti matsin diskauksella, muttei mestaruutta, koska mestaruudet ei vaihda käsiä, jos tulee diskatuksi tai ulos-lasketuksi. Kaksi viikkoa myöhemmin, SmackDownissa, brändin toimitusjohtaja, Theodore Long ilmoitti, että JBL tulisi puolustamaan mestaruuttaan No Mercyssä Undertakeria vastaan.


title: No Mercy (2004)

text: Yksi No Mercyn matseista oli John Cena vs. United States mestari, Booker T. SummerSlamissa, Cena voitti Bookerin ensimmäisessä "paras viidestä"-matsissa. 26. elokuuta, SmackDownissa, toisen matsin voitti Booker. Seuraavana iltana, house show'ssa, Booker voitti Cean jälleen. 16. syyskuuta, SmackDownissa, Cena voitti Bookerin ja teki matsisarjasta 2-2 tasapelin. Seuraavalla viikolla ilmoitettiin, että viides matsi pidettäisiin No Mercyssä.


title: No Mercy (2004)

text: Tapahtumassa käytiin myös Kurt Anglen ja The Big Show'n välinen matsi. 9. syyskuuta, SmackDownissa, Kurt kohtasi Eddie Guerreron Lumberjack matsissa. Matsi päättyikuitenkin ei-tulokseen, kun The Big Show sekaantui matsiin ja iski chokeslamin molemmille. Seuraavalla viikolla, Big Showlle annettiin kaksi sopimusta; yhden sopimuksen mukaan hän saisi haastaa Guerreron ja toisen mukaan hän saisi haastaa Anglen. Big Show allekirjoitti sopimuksen Eddie Guerreroa vastaan. Allekirjoituksen jälkeen, Angle ja Luther Reigns heittivät Eddien ulos kehästä ja aikoivat kätellä Show'ta. Show kuitenkin repi sopimuksen ja allekirjoitti sopimuksen Anglea vastaan No Mercyssä.


title: Carlos Ruiz (guatemalalainen jalkapalloilija)

text: Carlos Humberto Ruiz Gutiérrez (s. 15. syyskuuta 1979 Guatemala, Guatemala) on guatemalalainen jalkapalloilija, pelipaikaltaan hyökkääjä. Hän edustaa kotimaansa sarjassa pelaavaa Municipalia. Hän on Guatemalan maajoukkueen kaikkien aikojen paras maalintekijä.


text: Ruiz tunnetaan yleisesti lempinimellä El Pescadito (), jonka hän sai jo teini-ikäisenä tavastaan livahtaa puolustajien ohi.


text: Ruiz aloitti uransa kotikaupunkinsa Guatemalan seurassa Municipalissa 16-vuotiaana vuonna 1995. Vuonna 2000 hän käväisi kreikkalaisessa PAS Gianninassa, mutta palasi kuuden kuukauden jälkeen Municipaliin. Hän saavutti Municipalissa maansa mestaruuden keväällä 2000 ja syksyllä 2001.


text: Tammikuussa 2002 Ruiz siirtyi Pohjois-Amerikan Major League Soccerin Los Angeles Galaxyyn, jossa hän teki välittömän vaikutuksen kaudella 2002. Hän oli 24 maalillaan runkosarjan paras maalintekijä, ja hänet valittiin liigan arvokkaimmaksi pelaajaksi ("most valuable player", "MVP"). Pudotuspeleissä hän teki kahdeksan maalia, joista viimeisin oli voittomaali MLS Cup -mestaruusottelussa New England Revolutionia vastaan. Kaudella 2003 Ruiz jakoi 15 maalillaan parhaan maalintekijän tittelin New Englandin Taylor Twellmanin kanssa.


text: Viikko ennen kauden 2005 alkua Ruiz siirtyi Dallasiin osana kauppaa, jossa Los Angeles hankki oikeudet Euroopasta takaisin MLS:ään palanneeseen Landon Donovaniin. Dallasissa hän vietti kolme kautta. Kaudeksi 2008 Ruiz palasi Los Angelesiin, mutta avausottelussa tullut polvivamma pilasi kauden heti alkuunsa. Kauden lopun hän vietti Torontossa.


text: Ruiz jätti MLS:n kauden 2008 jälkeen ja edusti sittemmin paraguaylaista Olimpiaa (2009), meksikolaista Pueblaa (2009–2010) ja kreikkalaista Arisia (2010–2011). Arisin kanssa hän pelasi myös Eurooppa-liigaa, jossa hän teki kolme maalia.


text: Helmikuussa 2011 Ruiz palasi kahden kauden tauon jälkeen MLS:ään, Philadelphia Unionin joukkueeseen. Hän oli kauden 2011 alkupuoliskolla joukkueen paras maalintekijä, mutta aika Philadelphiassa jäi lyhyeksi, sillä jo elokuussa 2011 hän siirtyi Meksikon toiseksi korkeimmalla sarjatasolla Liga de Ascensossa pelanneeseen Veracruziin.


text: Ruiz debytoi Guatemalan maajoukkueessa 18. marraskuuta 1998 ystävyysottelussa Meksikoa vastaan. Ensimmäisen maalinsa hän teki 19. maaliskuuta 1999 Keski-Amerikan-mestaruusturnauksessa El Salvadoria vastaan, ja sittemmin hän on noussut maajoukkueen kaikkien aikojen parhaaksi maalintekijäksi. Juan Carlos Platan aikaisemman 35 maalin ennätyksen hän rikkoi kesäkuussa 2008.


text: Ruiz on pelannut vuosien 2002, 2006 ja 2010 MM-kilpailuiden karsinnoissa 30 ottelua, joissa hän on tehnyt 24 maalia. MM-kilpailuihin Guatemala ei ole selvinnyt. Alueellisista mestaruusturnauksista hän on esiintynyt vuosien 2002, 2003, 2005, 2007 ja 2011 Pohjois-Amerikan-, Keski-Amerikan- ja Karibian-mestaruusturnauksessa (CONCACAF Gold Cup) sekä vuosien 1999, 2003 ja 2011 Keski-Amerikan-mestaruusturnauksessa (Copa Centroamericana, aiemmin UNCAF Nations Cup).


text: Ruiz osallistui myös futsalin MM-kilpailuihin vuonna 2000.


title: Epoo

text: "Epoo" on suomalaisen rap-duon Jaren & VilleGallen ensimmäinen single heidän ensimmäiseltä studioalbumiltaan "Mustaa kultaa". Kappale julkaistiin internetissä musiikkivideon kera 24. lokakuuta 2010, mutta kaupallisena singlenä digitaalisesti vasta 31. tammikuuta 2011. Singlen tuotannosta vastaa Coach Beats ja sen kertosäkeellä vierailee rap-artisti Heikki Kuula. Single julkaistiin Monsp Recordsin kautta.


title: Epoo

text: Kappaleen sanoituksissa vastustetaan urheilusuoritusta parantavan erytropoietiinin (EPO) käyttöä.


title: Epoo

text: Kappaleeseen pääasiassa Helsingin keskustassa kuvattu musiikkivideo on sanoitusten tapaan aiheeltaan urheilullinen. Musiikkivideolla tekevät cameonsa jääkiekkoilijat Jere Karalahti, Mikael Kurki ja Siim Liivik sekä rap-artisti ja musiikkituottaja Gee, joka on toinen kappaleen tuottaneen Coach Beats -duon jäsenistä.


title: Jussi Isotalo

text: Jussi Olavi Isotalo (s. 16. maaliskuuta 1947 Lappi Tl) on Kansallisen Kokoomuksen entinen puoluesihteeri ja Veikkauksen entinen johtaja.


title: Jussi Isotalo

text: Isotalo toimi kokoomuksen puoluesihteerinä vuodesta 1980 vuoteen 1987. Tätä ennen hän oli toiminut puolueen Satakunnan piirijärjestön piirisihteerinä 1968–1970, Kokoomuksen Nuorten Liiton järjestösihteerinä 1970–1972, puolueen järjestösihteerinä 1972–1975 ja puolueen järjestöpäällikkönä 1975–1979. Puoluesihteeriaikansa jälkeen hän siirtyi vuonna 1988 Veikkauksen kaupalliseksi johtajaksi. Myöhemmin hän toimi yhtiön varatoimitusjohtajana, kunnes jäi eläkkeelle vuonna 2010. Vuonna 2001 hän toimi myös lyhyen aikaa virkaa tekevänä toimitusjohtajana Matti Ahteen irtisanomisen jälkeen.


title: Jussi Isotalo

text: Isotalo on koulutukseltaan merkonomi, joksi hän valmistui vuonna 1965. Valmistumisensa jälkeen hän työskenteli kahden vuoden ajan John Nurminen Oy:n toimistovirkailijana ennen siirtymistä poliittisiin töihin.


title: Jussi Isotalo

text: Isotalo on ollut naimisissa vuodesta 1981 ja hänellä on vuonna 1984 syntynyt tytär.


title: Jouko Niva

text: Jouko Kullervo Niva (s. 1958 Rovaniemi) on suomalainen kolmiloikkaaja.


title: Jouko Niva

text: Kalevan kisoissa hän sijoittui toiseksi 1982 ja kolmanneksi 1984. Sisäratojen SM-kilpailuissa hän sijoittui toiseksi vuosina 1982 ja 1984 sekä kolmanneksi 1980. Hän edusti Suomea kahdessa maaottelussa ja voitti lajinsa Suomi–Ruotsi-maaottelussa 1982.


title: Jouko Niva

text: Hän edusti Lapin Lukkoa.


title: Nelisilmä

text: "Nelisilmä" on rap-duo Jaren & VilleGallen toinen single heidän ensimmäiseltä studioalbumiltaan "Mustaa kultaa". Kappaleella vierailee rap-artisti Heikki Kuula ja sen tuotannosta vastaavat DJPP ja Vakiosäätäjä. Kappale sijoittui parhaimmillaan Suomen virallisen singlelistan sijalle 17 ja Finnish Dance Chartin sijalle seitsemän.


title: Nelisilmä

text: Kappaleesta on kuvattu musiikkivideo. Videolla Jare & VilleGalle pelaavat videopelejä ja kappaleella tehdään valintoja normaalin elämän ja pelaamisen välillä.


title: George Abbot

text: George Abbot (19. lokakuuta 1562 – 5. elokuuta 1633) oli Canterburyn arkkipiispa ja Dublinin Trinity Collegen kansleri. Hän toimi opettajana Balliol Collegessa, Winchesterin tuomiorovastina ja kolmesti Oxfordin yliopiston varakanslerina, minkä jälkeen hänet nimitettiin vuonna 1609 Lichfieldin ja Coventryn piispaksi sekä kuukautta myöhemmin Lontoon piispaksi.


title: Pohjois-Velebitin kansallispuisto

text: Pohjois-Velebitin kansallispuisto on yksi Kroatian kahdeksasta kansallispuistosta. Se sijaitsee Velebitin 150 km pitkän vuoriketjun alueella. Puistossa on kolme suurta luolaa ja muita karstimaalle tyypillisiä kalkkikivimuodostelmia. Huipuilla on pakkasta 160 päivänä vuodessa. Alueen eläimistä tunnetuimpia ovat karhut, mutta siellä on myös susia, näätiä, kotkia ja korppikotkia.


title: Meadow Trish

text: Meadow Trish oli Suomen paras lämminverinen ravihevonen 1970-luvun puolivälissä. Se valittiin vuoden lämminveriseksi 1975 ja vuoden hevoseksi 1976. Tamma oli hidas lähtökiihdytyksessä, mutta tunnettiin vauhtikestävyydestä ja kovasta loppukiristä.


title: Meadow Trish

text: Kilpailu-uransa Meadow Trish aloitti kaksivuotiana Yhdysvalloissa menestyen keskinkertaisesti. Suurin saavutus oli Pennsylvania Sire Stakesin voitto. Kolmivuotiaana Meadow Trish siirtyi Ruotsiin ja aloitti voittamalla yhden Elitloppet-viikonloppun oheislähdöistä. Ikäluokkalähtöjen jälkeen tamma kilpaili hyvällä menestyksellä avoimissa lähdöissä ja suurin voitto tuli Malmloppetista.


title: Meadow Trish

text: 7-vuotiaana Meadow Trish siirtyi Pentti Niemelän omistukseen ja Jan-Erik Nygårdin valmennukseen. Se oli silloin saavutuksiltaan paras ja hinnaltaan kallein Suomeen tuotu ravihevonen. Tamman myynti herätti harmistusta Ruotsissa. Travrondenin pääkirjoituksessa valiteltiin, että huippusukuinen ja hyvin menestynyt tamma, jolla oli korkea jalostusarvo myytiin ulkomaille. Ennen Suomeen tuloa Meadow Trish voitti kerran Saksassa.


title: Meadow Trish

text: Uudessa kotimaassa alku ei ollut odotusten mukainen ja useiden tappioiden jälkeen tamma oli jo unohdettu, kun Allan Korpi ajoi sen lainaohjastajana yllätysvoittoon Suurmestaruudessa. Tämän jälkeen Meadow Trish siirtyi Pekka Korven valmennukseen. Loppukaudesta se voitti useita suurkilpailuja kotimaassa ja Solvalla-Käpylä-ottelun avoimen lähdön Solvallassa sekä valittiin vuoden lämminveriseksi.


title: Meadow Trish

text: Seuraavana vuonna Meadow Trish jatkoi siitä mihin jäi. Seinäjoki-ajon ja Kultaloimen voiton jälkeen tamma sai kutsun Elitloppettiin, mutta joutui ähkyn takia jäämään pois kilpailusta. Vuoden suurin voitto tuli Suur-Hollola-ajosta. Tammavaltikan ja pitkän matkan Tammer-ajon se voitti jo toistamiseen. Kauden päätteeksi Meadow Trish valittiin vuoden hevoseksi.


title: Meadow Trish

text: Vuonna 1977 Meadow Trish kilpaili vielä kahdesti, sen jälkeen kilpailu-ura ohi ja tamma siirtyi siitokseen, jossa odotukset olivat suvun ja kilpailusaavutusten vuoksi korkealla. Tamma kuitenkin karkasi tarhasta, kaatui, muursi jalkansa ja jouduttiin lopettamaan, ennen kuin ehti saada varsoja.


title: Vitalijus Rumiancevas

text: Vitalijus Rumiancevas (s. 15. maaliskuuta 1985 Vilna) on liettualainen alppihiihtäjä.


title: Vitalijus Rumiancevas

text: Rumiancevas on kilpaillut maailmancupissa kahdessa osakilpailussa, Söldenin suurpujotteluissa 2007 ja 2009. Hän ei kuitenkaan päässyt 30 parhaan joukkoon kummallakaan kerralla.


title: Vitalijus Rumiancevas

text: Rumiancevas osallistui MM-kisoihin ensimmäistä kertaa vuonna 2003. Tuolloin hän oli suurpujottelussa 64. ja keskeytti pujottelussa toisella kierroksella. Rumiancevas sijoittui Bormion kisoissa 2005 pujottelussa 55:nneksi, mutta keskeytti suurpujottelussa jo ensimmäisellä kierroksella. Hän kilpaili olympialaisissa ensimmäistä kertaa Torinon kisoissa 2006, joissa hän sijoittui pujottelussa 44:nneksi, mutta joutui hylätyksi suurpujottelussa. Rumiancevas kilpaili seuraavana vuonna Åren MM-kisoissa. Hän oli kisoissa pujottelussa 32. ja suurpujottelussa 40. Rumiancevas kilpaili samoissa lajeissa myös Vancouverin olympialaisissa 2010, joissa hän sijoittui suurpujottelussa 59:nneksi ja keskeytti pujottelussa sekä Garmisch-Partenkirchenin MM-kilpailuissa 2011, joissa hän oli pujottelun 45., muttei päässyt maaliin suurpujottelussa.


title: Antonio Ristevski

text: Antonio Ristevski (; s. 19. toukokuuta 1989 Skopje) on makedonialainen alppihiihtäjä. Hän edustaa seuratasolla skopjelaista Rabotnickia.


title: Antonio Ristevski

text: Ristevski on osallistunut kahteen maailmancupin osakilpailuun, Zagrebin pujotteluihin 2010 ja 2011. Hän ei kuitenkaan päässyt 30 parhaan joukkoon kummallakaan kerralla.


title: Antonio Ristevski

text: Ristevski osallistui MM-kisoihin ensimmäistä kertaa jo vuonna 2005. Tuolloin hän sijoittui suurpujottelussa 63:nneksi ja keskeytti pujottelussa toisella kierroksella. Ristevski kilpaili samoissa lajeissa myös vuosien 2007, 2009 ja 2011 kisoissa ja keskeytti pujottelussa joka kerralla. Hän sijoittui suurpujottelussa vuonna 2007 44:nneksi, 2009 64:nneksi ja 2011 58:nneksi. Ristevski osallistui olympialaisiin vuonna 2010 ja toimi kisojen avajaisissa maansa lipunkantajana. Hän oli olympialaisten suurpujottelussa 53., mutta keskeytti jälleen pujottelussa.


title: Rocannonin maailma

text: Rocannonin maailma () on Ursula K. Le Guinin vuonna 1966 ilmestynyt tieteisromaani. Teoksen on suomentanut Jyrki Iivonen.


title: Urs Imboden

text: Urs Imboden (s. 7. tammikuuta 1975 Santa Maria Val Müstair, Sveitsi) on moldovalainen alppihiihtäjä. Hän edusti Sveitsiä kauteen 2006–2007 saakka.


title: Urs Imboden

text: Imboden on kilpaillut maailmancupissa vuodesta 1997 lähtien. Hänen paras osakilpailusijoituksensa on viides tila Park Cityn pujottelusta 2000. Hän sijoittui samassa lajissa seitsemänneksi edustaessaan Moldovaa vuoden 2010 Adelbodenin osakilpailussa.


title: Urs Imboden

text: Imboden osallistui MM-kisoihin ensimmäistä kertaa St. Antonissa 2001. Tuolloin hän osallistui vain pujotteluun, jossa hän keskeytti jo ensimmäisellä kierroksella. Imboden sijoittui samassa lajissa viidenneksi Salt Lake Cityn olympialaisissa 2002 jääden vain seitsemän sekunnin sadasosan päähän pronssimitalin voittaneesta Benjamin Raichista. Hän jäi samassa lajissa 21:seksi seuraavan vuoden MM-kisoissa. Imboden kilpaili MM-kisoissa seuraavan kerran edustaessaan Moldovaa Åressa 2007, jossa hän sijoittui pujottelussa yhdenneksitoista ja keskeytti suurpujottelussa ensimmäisellä kierroksella. Imboden oli pujottelussa yhdeksäs Val d'Isèren kisoissa 2009 ja samassa lajissa neljästoista Garmisch-Partenkirchenissa 2011. Hän osallistui Vancouverin olympialaisiin 2010, mutta keskeytti pujottelussa jo ensimmäisellä kierroksella.


title: Sivarama Swami

text: Peter Letai eli Śivarāma Swami (s. 30. maaliskuuta 1949 Budapest, Unkari) on Krishna-liikkeessä (ISKCON) toimiva guru. Hän on ollut sannyasin-munkki vuodesta 1979 ja kuulunut Krishna-liikkeen hallintoelimeen (GBC) vuodesta 1986. Hän on työskennellyt useissa maissa; hän on toiminut esimerkiksi Unkarin Krishna-liikkeen johtajana ja Britannian kansallisena kirtan-johtajana.


title: Sivarama Swami

text: Sivarama Swami on kirjoittanut useita teoksia gaudiya-vaishnavismista ja pitänyt kursseja Bhaktivedanta Manorissa. Diwalin aikaan lokakuussa 2009 hänet palkittiin muun muassa humanitaarisesta työstään Unkarin tasavallan kultaisella ansioristillä, valtion toiseksi korkeimmalla tunnustuksella.


title: Sivarama Swami

text: Sivarama Swami muutti perheineen Kanadaan Unkarin kansannousun jaloista vuonna 1956. Hän tutustui Srila Prabhupadaan tämän kirjoitusten kautta ensi kertaa 1970 ja sai tältä initiaation 1973.


title: Teijon kirkko

text: Teijon kirkko on Salon seurakunnan kirkko Perniössä Salossa Varsinais-Suomessa. Teijon kartanon isäntä, ruukinpatruuna Robert Bremer rakennutti tämän kiinalaista pagodia muistuttavan kivikirkon vuonna 1829 Teijon kylässä olevalle kukkulalle kartanon läheisyyteen. Kirkko valmistui ja vihittiin käyttöön vuonna 1830.


title: Teijon kirkko

text: Teijon kirkko on pohjamuodoltaan lähes neliönmuotoinen, ja sen molemmissa päädyissä on matalat tornit, joissa on pieni neliömäinen lanterniini huipussaan risti. Kirkon pääsisäänkäynti on pohjoispuolella ja kuori on itäpuolella. Kuorin takana olevassa itätornissa on varastotila, jota on 1900-luvulla käytetty ruumishuoneena. Itätornin eteläpuolella on sakasti, joka on rakennettu 1842–1869 välisenä aikana. Länsitornissa on ullakolle johtavat portaat. Kirkon keskellä runkorakenteen päällä on hirsinen porrasmaisesti kapeneva tornirakennelma.


title: Teijon kirkko

text: Pääoven päälle on kiinnitetty kivilaatta, jossa on kultaisin kirjaimin latinankielinen teksti kirkon rakentamisesta: "Ad gloriam Dei hoc Templum aedificaverunt Robertus et Brita Bremer Anno 1830". Oven oikealla puolella on julkisivuun kiinnitetty muistolaatta vuosina 1939–1944 kaatuneiden muistoksi..


title: Teijon kirkko

text: Kirkon kattorakenteet tuhoutuivat vuonna 1972 tapahtuneessa tulipalossa täysin ja joulukuussa 2006 riehuneen myrskyn aiheuttamien kosteusvaurioiden takia keskitorni piti rakentaa uudelleen. Korjaustyöt valmistuivat vuonna 2009.


title: Teijon kirkko

text: Kirkko on ollut yksityisomistuksessa vuoteen 2010 saakka, viimeksi Teijon kirkkoyhdistys ry:n omistamana, kunnes 3. marraskuuta 2010 kirkko siirtyi Salon seurakunnan omistukseen kirkkoyhdistyksen lahjoitettua sen seurakunnalle.


title: Aindra Das

text: Aindra Das oli alun perin Yhdysvalloista kotoisin ollut Srila Prabhupadan oppilas, joka asui Krishna-liikkeen (ISKCON) temppelissä Vrindavanassa 1980-luvulta alkaen. Hän saavutti kansainvälistä mainetta kirtaniyana, maha-mantran laulajana. Hän kuoli Vrindavanassa ilmeisesti kaasuvuodon seurauksena heinäkuussa 2010. Aindraa pidettiin laajalti Vrindavanan "24 Hour Kirtan Mandalin" "sydämenä ja sieluna".


title: Protesti

text: Protesti on vastustava mielenilmaus. Sen esittämiskeinoja ovat muun muassa adressi, mielenosoitus ja lakko. Protestilla kuvataan esimerkiksi suuren väkijoukon suhtautumista tapahtumaan tai muutokseen yhteiskunnassa tai yhteisössä.


title: Protesti

text: Protestilla voi olla merkittäviä yhteiskunnallisia vaikutuksia, kuten vallankumous.


title: Protesti

text: Protestointia vastaan voidaan tehdä vastaprotesti, joka puolustaa tai kannattaa alkuperäistä protestin kohdetta.


title: Protesti

text: Protestivaaleiksi kutsutaan vaaleja, joissa siihen saakka harjoitettua politiikkaa arvostellut puolue, yleensä oppositiopuolue, saa vaalivoiton. Suomessa protestivaaleina on pidetty etenkin vuosien 1970 ja 1983 eduskuntavaaleja.


title: Protesti

text: Oikeustieteessä protesti tarkoittaa myös tilannetta, jossa vekseliä tai trattaa ei ole maksettu ajoissa ja se protestoidaan eli julkistetaan. Protestilistalle joutuminen aiheuttaa merkinnän luottorekisteriin ja vaikeuttaa lainansaantia.


title: Käpylän ammattikoulu

text: Käpylän ammattikoulu oli Kullervonkadulla sijaitseva ammattikoulu. Nykyään rakennus toimii Stadin ammattiopiston Käpylän koulutusyksikön opetuspisteenä ja siellä opetetaan painoalaa sekä kemian tekniikkaa.


title: Käpylän ammattikoulu

text: Rakennus valmistui vuonna 1968 jolloin siihen muuttivat Helsingin kaupungin kirjapainokoulu, hienomekaanikkokoulu, leipurikoulu sekä laboratoriokoulu. Vuonna 1970 hienomekaanikkokoulu ja kirjapainokoulu yhdistyivät samaksi hallinnolliseksi kokonaisuudeksi, Käpylän ammattikouluksi.


title: Käpylän ammattikoulu

text: Vuonna 1978 leipuriosasto siirtyi Roihuvuoren ammattikouluun. Vapautuneet tilat otettiin valokuvauslaboranttien sekä prosessitekniikan opintolinjojen käyttöön. 1980 koulun nimi muutettiin Käpylän ammattioppilaitokseksi johon kuuluivat graafisen tekniikan osasto sekä säätötekniikan (entinen hienomekaanikkokoulu) osasto.


title: Käpylän ammattikoulu

text: Vuoden 1993 kevääseen asti rakennuksessa toimivat Käpylän ammattioppilaitos ja Laboratorioalan ammattioppilaitos. Toukokuussa 1993 Laboratorioalan ammattioppilaitos muutti uusiin tiloihin Onnentielle. Vuonna 1999 Käpylän ammattioppilaitos liittyi Heltechiin ja siitä tuli Käpylän koulutusyksikön opetuspiste. Sähköalan opetus siirtyi Vallilan opetusyksikköön vuonna 2010. Rakennukseen aloitettiin vuonna 2012 perusparannus ja sen on arvioitu valmistuvan elokuussa 2014.


title: Sami Vainionpää

text: Sami Vainionpää on suomalainen ammattitanssija. Tanssiparinsa Johana Pružinkován kanssa hän edustaa Suomea kilpatanssin arvokilpailuissa ympäri maailmaa. He ovat vuoden 2015 Suomenmestaripari. Ammattilaisten vakiotanssin maailman ranking-listalla Vainionpää ja Pružinková ovat toiseksi parhaiten sijoittunut suomalaispari .


title: Sami Vainionpää

text: Vainionpää asuu Tampereella, ja hän on Suomen tanssiurheiluliiton huippu-urheiluvaliokunnan jäsen .


title: Sami Vainionpää

text: Sami Vainionpää tanssii nykyään Roosa Ståhlbergin kanssa.


title: Sami Vainionpää

text: Vuodesta 2008 asti Sami Vainionpään oppilaat ovat voittaneet enemmän suomenmestaruuksia kilpatanssissa.


title: Rankkareita ja mustia sukkia

text: Rankkareita ja mustia sukkia ("Playing the Field") on 32-osainen brittiläinen televisiosarja. Sarja kertoo South Yorkshiresta kotoisin olevasta Castlefield Blues -nimisestä naisten jalkapallojoukkueesta sekä sen pelaajien arjesta, työelämästä ja ihmissuhteista.


title: Rankkareita ja mustia sukkia

text: Yleisradioyhtiö BBC:n esittämää sarjaa tehtiin viisi tuotantokautta vuosina 1998–2002. Suomessa sitä esitti Yle TV2 vuosina 2000–2004. Vaikka sijoittuukin South Yorkshireen, sarjaa kuvattiin pääosin Derbyshiren Ilkestonissa. Viidennen ja viimeisen tuotantokauden kuvauskaupunkina toimi West Yorkshiren Leeds. Sarjan käsikirjoittajiin kuuluivat muun muassa sarjan luoja Kay Mellor, Sally Wainwright ja Mellorin tytär Gaynor Faye, joka myös näytteli sarjassa. Sen tunnuskappaleena soi Alison Moyetin esittämä ”Blue”.


title: Merje Styf

text: Merje Styf on suomalainen ammattitanssija. Tanssiparinsa Luca Rossignolin kanssa hän edustaa Suomea kilpatanssin arvokilpailuissa, ja tällä hetkellä Styf ja Rossignoli ovat ammattilaisten vakiotanssin maailman ranking-listalla parhaiten sijoittunut suomalaispari .


title: Merje Styf

text: Styf asuu Jyväskylässä ja edustaa paikallista tanssiurheiluseura Tepika ry:tä .


title: Merje Styf

text: Vuonna 2014 Styf ja Rossignoli voittivat kultaa ammattilaisten vakiotanssin SM-kilpailuissa .


title: Merje Styf

text: Yleisen luokan vakiotanssin SM-kilpailuissa Styf on edellisen tanssiparinsa Sami Vainionpään kanssa voittanut yhden kullan, neljä hopeaa ja yhden pronssin .


title: Salon kirkko

text: Salon kirkko on Salon seurakunnan kirkko Salon keskustaajamassa Varsinais-Suomessa.


title: Salon kirkko

text: Alun perin rukoushuoneeksi rakennettu kirkko on tehty vuonna 1894 arkkitehti G. E. Ekestubben suunnitelman mukaan. Vuonna 1927 se vihittiin kirkoksi. Kirkon torni on peräisin vuodelta 1933..


title: Salon kirkko

text: Kristuksen kirkastumista kuvaavan kirkon alttaritaulun on maalannut Venny Soldan-Brofeldt, ja lasimaalaukset on suunnitellut arkkitehti Ilmari Launis. Kellot ovat vuodelta 1933.


title: Salon kirkko

text: Kirkko uudistettiin viimeksi vuonna 1985 Salon kaupunginarkkitehti Lauri Hollménin suunnitelman mukaan. Tässä yhteydessä kirkon valaistus uusittiin ja uudet valaisimet suunnitteli Lisa Johansson-Pape. Vuonna 1994 kirkkoon hankittiin Uuno Eskolan Kristus-aiheinen mosaiikkiteos.


title: Salon kirkko

text: Urkuparvella sijainneet Kangasalan Urkutehtaan urut vuodelta 1968 olivat huonokuntoiset. Kirkon urkuasiain neuvottelukunta suositteli vuonna 2013 niiden purkua. Uudet urut ostettaisiin käytettynä, ja suunnitelmissa on vuoden 1959 urut Tukholman Bromman kirkosta. Vanhat urut purettiin elokuussa 2016.


title: Elpenor

text: Elpenor () oli kreikkalaisessa mytologiassa yksi Odysseuksen tovereista matkalla Troijan sodasta takaisin Kreikkaan.


title: Elpenor

text: Elpenor oli nuorin laivakunnasta, joka purjehti Odysseuksen miehistönä. Homeros mainitsee, että hän ei ollut taistelussa urheimpia tai viisaimpia. Kreikkalaisten saavuttua Aiaian saarelle, hän oli yksi niistä, jotka Kirke muutti siaksi. Sen jälkeen kun hän myöhemmin sai takaisin ihmishahmonsa ja Odysseus oli jatkamassa matkaansa kohti Ithakaa, Elpenor putosi juovuksissa alas Kirken talon katolta, taittoi niskansa ja kuoli. Hänen toverinsa eivät kiireeltään huomanneet Elpenorin puuttumistaan joukosta, vaan jättivät saaren ja toverinsa ruumiin taakseen. Elpenorin kohtalo selvisi Odysseukselle vasta Haadeksessa, jossa tämä ollessaan kysymässä neuvoa tietäjä Teiresiaalta huomasi joukossa myös Elpenorin haamun, joka pyysi Odysseusta palaamaan Aiaiaan hautaamaan ruumiinsa ja rakentamaan paikalle hautamuistomerkin. Odysseus suostui pyyntöön ja noustuaan takaisin maan pinnalle purjehti saarelle hautaamaan toverinsa ja pystytti airon hänelle hautamuistomerkiksi.


title: Monty Woolley

text: Monty Woolley oik. Edgar M. Woolley (17. elokuuta 1888 New York, New York – 6. toukokuuta 1963 Albany, New York) oli yhdysvaltalainen näyttelijä. Hän oli Oscar-ehdokkaana parhaasta miespääosasta elokuvassa "Yhdennellätoista hetkellä" (1942) ja parhaasta miessivuosasta elokuvassa "Kunnes palaat" (1943), muttei kummallakaan kerralla saanut palkintoa. Woolleyn tunnetuimpiin rooleihin kuuluu myös Sheridan Whiteside elokuvassa "Hän, joka tuli päivälliselle" (1942). Saman roolin hän oli esittänyt myös Broadwaylla. Vuosina 1950–1951 Wolley näytteli nimiroolin radiokomediassa "The Magnificent Montague". Hänen viimeiseksi elokuvakseen jäi vuonna 1955 valmistunut "Muukalainen paratiisissa". Woolley on saanut tähden Hollywood Walk of Famelle.


title: Täystyrmäys

text: Täystyrmäys () on vuonna 1998 ensi-iltansa saanut yhdysvaltalainen toimintaelokuva. Elokuvan on ohjannut Tsui Hark ja käsikirjoittanut Steven E. de Souza. Pääosissa näyttelivät Jean-Claude Van Damme, Rob Schneider ja Lela Rochon. Taistelukohtausten koreografiasta vastasi Sammo Hung.


title: Täystyrmäys

text: Elokuva sai poikkeuksellisesti ensi-iltansa Filippiineillä toukokuussa 1998. Yhdysvalloissa elokuvan ensi-ilta oli syyskuussa, kuten myös Hongkongissa.


title: Täystyrmäys

text: Vaatesuunnittelija Marcus Ray on aikaisemmin myynyt Hongkongissa piraattitekstiilejä nimekkäistä vaatemerkeistä. Nykyisin hän yrittää olla laillinen myyjä ja tietämättään hän on työskennellyt neljä vuotta CIA agentin Tommy Hendricksin kanssa, joka on lähetetty tutkimaan laittomia kaupantekoja. Tilanne muuttuu huonoon suuntaan, kun laittomat kopiot farkuista leviävät laajemmille markkinoille ja he joutuvat emoyhtiön pomon Karen Leen epäillyiksi piraattien levittämisestä. Marcus päättää yrittää Tommyn kanssa etsiä käsiinsä piraattien valmistajat. Samalla he sotkeutuvat Hongkongissa vaikuttavan venäjän mafian kanssa tekemisiin, jotka suunnittelevat levittävänsä pienimuotoisia pommeja tekstiilien ja lelujen seassa.


title: Täystyrmäys

text: Suomessa elokuva julkaistiin suoraan videolle vuonna 1999. Sittemmin 2000-luvun alussa elokuvaa esitettiin televisiosta Neloselta kahdesti vuonna 2003 ja kerran MTV3:lta vuonna 2006.


title: Tokyo Tapes

text: Tokyo Tapes on saksalaisen raskasta rockia soittavan Scorpionsin tupla-livealbumi vuodelta 1978. Konserttiäänitykset on tehty Tokion Sun-Plaza-Hallissa 24. ja 27. huhtikuuta vuonna 1978.


title: Tokyo Tapes

text: Äänitysmobilena on ollut tokiolainen Tamco ja äänittäjänä Tamotsu Yoshida. Remiksaus on tehty Dierks-studioilla, Köln / Stommeln. Tuottaja on Dieter Dierks.


title: Tokyo Tapes

text: Levy-yhtiö on RCA Records. Kanadassa albumia on valmistanut ja jaellut RCA Inc., 2245 Markham Road, Scarborough, Ontario M1B 2W3 ja lisenssillä BMG Music Canada Inc. LP-levyjen luettelotunnus on CPL2-3039, Stereo 8 -kelanauhan CPS2-3039 ja C-kasettien CPK2-3039.


title: Tokyo Tapes

text: Levykannen valokuvat on ottanut Hans G. Lehmann.